text:
Po o E Iloa le Tāua o le Agaʻigaʻi i Luma Faaleagaga?
“Ia toʻaga pea e faitau i luma o tagata, ia apoapoaʻi atu ma aʻoaʻo atu.”—1 TIMO. 4:13.
PESE: 45, 70
1, 2. (a) Ua faapefea ona faataunuuina le Isaia 60:22 i lenei taimi o le iʻuga? (e) O le ā le manaʻoga ua iai i le taimi lenei i le vaega faalelalolagi o le faalapotopotoga a Ieova?
“O LE a avea lē e toʻaitiiti ma toʻaafe, e avea foʻi lē e faatauvaa ma se atunuu malosi.” (Isa. 60:22) Ua faataunuuina na upu faavaloaga i nei aso e gata ai. A o faagasolo le tausaga faaleauaunaga i le 2015, e 8,220,105 tagata talaʻi o le Malo o loo faia so latou sao i le talaʻiga i le lalolagi aoao. O le vaega mulimuli o lenā valoaga e aafia ai Kerisiano taʻitoʻatasi uma, auā ua fetalai lo tatou Tamā o i le lagi: “O aʻu o Ieova ou te faavave ona fai i ona aso.” E tai pei i tatou o se pasese o loo i totonu o se taavale o loo faasolo ina saoasaoa, ua tatou mātauina le televave o le galuega o le faia o soo. O le ā la tatou tali atu i lenā faatelega? Po o tatou faia le mea sili i le avea ai ma tagata talaʻi maelega o le Malo? O le toʻatele o uso ma tuafāfine, o loo talosaga ina ia auauna o ni paeonia sauatoa po o ni paeonia lagolago. Pe e tatou te lē lagona le fiafia i le toʻatele ua tali mai i le valaaulia ina ia auauna i vaipanoa o loo telē ai le manaʻoga, po o le faia o se sao i isi vala o le auaunaga?
2 Ae i le taimi e tasi, ua tatou vaaia foʻi le matuā manaʻomia o nisi ʻaugalulue. E pe ā ma le 2,000 faapotopotoga e faavaeina i tausaga taʻitasi. Pe afai e toʻalima toeaina e auauna i faapotopotoga fou taʻitasi, atonu la e manaʻomia ni auauna o le faiva se 10,000 ina ia agavaa e auauna o ni toeaina i tausaga taʻitasi. O lona uiga, e tatau ona ausia e le faitau afe o uso agavaa manaʻomia ina ia avea ai o ni auauna o le faiva. E tusa foʻi po o i tatou o ni uso po o ni tuafāfine, ae o loo “tele pea mea e fai i le galuega a le Alii.”—1 Kori. 15:58.
LE UIGA O LE AGAʻIGAʻI I LUMA FAALEAGAGA
3, 4. O ā ni sini faaleagaga e mafai ona e faatutūina?
3 Faitau le 1 Timoteo 3:1. O le veape Eleni ua faaliliuina “aapa atu,” e uiga atu i le aapa atu i se mea e faigatā ona e āu i ai. O le faaaogāina o lenei upu, na faamatilatila ai e le aposetolo o Paulo e manaʻomia ni taumafaiga ina ia agaʻigaʻi ai i luma faaleagaga. Seʻi manatu i se uso o loo mafaufau i lona lumanaʻi i le faapotopotoga. Atonu e lē o avea o ia i le taimi lenei o se auauna o le faiva, peitaʻi ua ia iloa e manaʻomia ona ia atiaʻe uiga faaleagaga. Muamua, e taumafai o ia ina ia agavaa e avea o se auauna o le faiva. Ae a o faagasolo taimi, e faamoemoe o ia e ausia agavaa faaleagaga e avea ai o se toeaina. I nei vala taʻitasi, e galue mamafa o ia e ausia agavaa faaleagaga ina ia taulimaina ai tiute tauave faaopoopo i le faapotopotoga.
4 I se tulaga talitutusa, e tatau i uso ma tuafāfine e faanaunau e auauna o ni paeonia, tagata Peteli, pe e tauofo mo le fausiaina o Maota mo Sauniga, ona fai a latou taumafaiga ina ia ausia ai o latou sini. Seʻi o tatou iloiloina le auala ua faalaeiauina ai e le Afioga a le Atua i tatou, ina ia agaʻigaʻi i luma i le tapuaʻiga moni.
TAUMAFAI INA IA AGAʻIGAʻI PEA I LUMA FAALEAGAGA
5. E faapefea ona faaaogā e talavou lo latou malosi i le auaunaga o le Malo?
5 O loo maua e talavou le malosi e manaʻomia e faia ai le tele o mea i le auaunaga iā Ieova. (Faitau le Faataoto 20:29.) O nisi talavou o loo auauna i le Peteli, i le lomia ma le tuufaatasia o Tusi Paia ma lomiga faale-Tusi Paia. O le toʻatele o uso ma tuafāfine talavou o loo faia so latou sao i le fausiaina ma le tausiaina o Maota mo Sauniga. Pe a oo mai foʻi mala faalenatura, e fesoasoani atu foʻi talavou i Molimau ua lava le poto masani i le faia o galuega fesoasoani. E lē gata i lea, o le toʻatele o talavou paeonia o loo fesoasoani e faalauiloa atu le tala lelei i vaipanoa e tautatala i isi gagana.
6-8. (a) Na faapefea ona suia le vaaiga a se tasi o talavou i le auaunaga i le Atua, ma o le ā le iʻuga? (e) E faapefea ona tatou ʻtofo ma iloa ai e lelei Ieova’?
6 E mautinoa e te talisapaia le tāua o le auauna ma le lotoatoa i le Atua. Ae e faapefea pe afai e oo iā te oe faalogona sa oo i se uso e igoa iā Aaron? E ui na ia ola aʻe i se aiga Kerisiano, ae na ia taʻutino mai: “Sa leai soʻu fiafia i sauniga ma talaʻiga.” Sa ia manaʻo e maua le olioli i le auaunaga i le Atua, ae sa ia taumānatu po o le ā le māfuaaga e lē fiafia ai. O le ā sa ia faia?
7 Sa taumafai loa Aaron e tausisi i se faasologa faaleagaga e aofia ai le faitauina o le Tusi Paia, sauniuni ma faia ni sao i sauniga. Sa amata foʻi ona ia tatalo e lē aunoa. A o faalolotoina lona alofa mo Ieova, na amata ona ia agaʻigaʻi i luma faaleagaga. Talu mai lenā taimi, sa fiafia Aaron i le auaunaga paeonia, galulue ma isi i galuega fesoasoani i taimi o mala faalenatura, ma talaʻi atu i se atunuu ese. Ua auauna nei Aaron i le Peteli ma ua avea o ia ma toeaina. O le ā sona manatu i le ala sa ia uia? “Ua ou ʻtofo ma iloa ai e lelei Ieova.’ O lana faamanuia ua matuā lagona ai le lototalisapaia ma uunaʻia ai aʻu e faalautele atu laʻu auaunaga, ma maua ai le tele o faamanuiaga.”
8 Na pese le faisalamo: “O i latou e saʻili iā Ieova, e leai se mea lelei e matitiva ai i latou.” (Faitau le Salamo 34:8-10.) E mautinoa, e faamalieina e Ieova manaʻoga o i latou e auauna ma le maelega iā te ia. Ua tatou ʻtofo’ moni ma “iloa ai e lelei Ieova” a o tatou faia le mea sili i lana auaunaga. Pe a tatou tapuaʻi atoatoa iā Ieova, o le a tatou maua le fiafia e lē mafaatusalia.
IA FINAFINAU MA AUA LE FAAVAIVAI
9, 10. Aiseā e tāua ai ona tatou “faatalitali ma le onosaʻi”?
9 Ia “faatalitali ma le onosaʻi” a o e taumafai e ausia ou sini. (Mika 7:7) E lagolagoina pea e Ieova ana auauna faamaoni, e ui e na te faatagaina i latou e faatalitali mo sina taimi mo faaeaga po o le suia o tulaga o mea. Na ia folafola iā Aperaamo o le a ia maua sona atalii, peitaʻi na manaʻomia ona faaalia e Aperaamo le faatuatua ma le onosaʻi. (Epe. 6:12-15) E ui na faatalitali Aperaamo mo le tele o tausaga i le fanau mai o Isaako, ae e leʻi lotovaivai ai o ia. Na faamalieina e Ieova lona manaʻo.—Kene. 15:3, 4; 21:5.
10 E lē faigofie le faatalitali. (Faata. 13:12) O le a tatou lagona le matuā lotovaivai pe a mafaufau pea i mea e leʻi taulau ai. Nai lo o lea, e atamai le faaaogā o o tatou taimi ina ia ausia ai nisi agavaa faaleagaga. Seʻi o tatou iloiloina ni vala se tolu e faia ai faapea.
11. O ā uiga faaleagaga e mafai ona tatou atiaʻe, ma aiseā e tāua ai na uiga?
11 Ia atiaʻe uiga faaleagaga. O le faitauina o le Afioga a le Atua ma manatunatu loloto i ai, e mafai ona tatou atiaʻe ai le atamai, tofā mamao, faamasinotonu, poto, utaga loloto ma le mafaufau lelei. O na uiga e tāua tele mo i latou o loo taʻimua i le tapuaʻiga moni. (Faata. 1:1-4; Tito 1:7-9) A o tatou faitauina foʻi lomiga faale-Tusi Paia, e mafai ai ona tatou malamalama i le silafaga a le Atua i le tele o mataupu. I aso taʻitasi e tatou te fesagaʻia ai luʻi i vala e pei o faafiafiaga, laʻei ma teuga, faasoasoaina o tupe, ma le maua o faiā lelei ma isi. O le faatatau o mea ua tatou aʻoaʻoina mai i le Tusi Paia, e mafai ona tatou faia ai filifiliga e faafiafiaina ai Ieova.
12. E faapefea ona faamaonia atu e sui o le faapotopotoga lo latou maufaatuatuaina?
12 Ia avea ma sē e maufaatuatuaina. E tusa po o i tatou o ni uso po o ni tuafāfine, e manaʻomia ona tatou faia le mea sili e faataunuu ai o tatou tofiga faatiokarate. I le avea ai o Neemia ma kovana, na manaʻomia ona ia tofiaina nisi o tagata o le Atua e faataunuuina tiute tauave. O ai na ia tofiaina? Na ia faaaogāina i latou e matataʻu i le Atua, faamaoni, ma maufaatuatuaina. (Nee. 7:2; 13:12, 13) I aso nei, o le mea foʻi lea e “manaʻomia mai i auauna pule, o lo latou faamaoni.” (1 Kori. 4:2) E lē mafai ona natiaina galuega lelei.—Faitau le 1 Timoteo 5:25.
13. E faapefea ona e mulimuli i le faaaʻoaʻoga a Iosefa pe a feutagaʻi isi ma oe i se auala e lē tonu?
13 Ia faamamāina oe e Ieova. O le ā e mafai ona e faia pe a feutagaʻi isi ma oe i se auala e lē tonu? Atonu e mafai ona e vave faasaʻo le mataupu. Ae i nisi taimi, o lou taumafai malosi e taʻutonuina oe e faateteleina ai le faafitauli. E leʻi lelei le auala na feutagaʻi ai uso o Iosefa ma Iosefa, peitaʻi e na te leʻi teulotoina le ita. Mulimuli ane, sa tuuaʻia sesē o ia, ma sa faafalepuipuiina i se auala lē tonu. Peitaʻi, na ia faatagaina Ieova e taʻitaʻia o ia i na taimi faigatā. O le ā le iʻuga? Ua faapea mai le Salamo 105:19: “Na faamamāina ai o ia i le afioga a Ieova.” Na agavaa Iosefa i se tofiga faapitoa ina ua māeʻa na tofotofoga. (Kene. 41:37-44; 45:4-8) A o e feagai ma faafitauli faigatā, ia tatalo mo le atamai, gaoioi ma tautala i se auala agamalu, ma taulaʻi atu i le Atua mo le malosi. E mautinoa o le a fesoasoani Ieova iā te oe.—Faitau le 1 Peteru 5:10.
IA AGAʻIGAʻI I LUMA I LE FAIVA I LE FANUA
14, 15. (a) Aiseā e tatau ai ona tatou “uaʻi totoʻa” atu i le auala e tatou te talaʻi ai? (e) E faapefea ona fetuunaʻi le auala e te talaʻi ai? (Tagaʻi i le ata i luga aʻe o le matua, ma le pusa “ Pe E te Lotomalie e Faataʻitaʻi se Isi Auala?”)
14 Na uunaʻia e Paulo Timoteo: “Ia toʻaga pea e faitau i luma o tagata, ia apoapoaʻi atu ma aʻoaʻo atu seʻia ou alu atu. Ia uaʻi totoʻa iā te oe lava ma lau aʻoaʻo atu.” (1 Timo. 4:13, 16) Na avea Timoteo i le taimi lea ma tagata talaʻi tomai o le Malo. Ae na pau le auala na faaleleia ai lana faiva, pe afai e “uaʻi totoʻa” i lana aʻoaʻo atu. E leʻi manatu o ia o le a tali mai tagata i taimi uma i lana auala masani e aʻoaʻo ai. Na manaʻomia ona fetuunaʻi lana auala e aʻoaʻo ai e fua i manaʻoga o tagata, ina ia mafai ona pāʻia o latou loto. O le mea foʻi lenā e manaʻomia ona tatou faia i le avea ai ma ni tagata talaʻi o le Malo.
15 E masani ona tatou lē maua tagata i o latou aiga pe a talaʻi mai i lea fale i lea fale. I nisi vaipanoa e lē mafai ona oo atu i nisi o fale e mautotogi ai tagata. Pe afai e tupu le mea lenā i le tou oganuu, aiseā e te lē taumafai ai e faataʻitaʻi nisi auala e talaʻi ai le tala lelei?
16. E faapefea ona faamaonia le aogā o le molimau atu i nofoaga faitele?
16 O le molimau atu i nofoaga faitele o se tasi o auala sili e faalauiloa atu ai le tala lelei. O le toʻatele o Molimau ua taulau manuia ma maua iʻuga lelei i lenei galuega. E latou te faatulaga se taimi e talanoa ai i tagata i nofoaga e faatali ai pasi ma nofoaafi, o maketi, paka, ma isi nofoaga faitele. E mafai ona amata ma le faautauta e se Molimau se talanoaga ma se tagata e ala i le faia o se tala e faatatau i se tala fou, faamālō atu i lana fanau, pe fesili atu foʻi e faatatau i lana galuega. A o faagasolo le talanoaga, e mafai e le tagata talaʻi ona faaaofia ai se manatu faale-Tusi Paia ma fesili ai mo sona manatu. O le tali mai a le tagata e masani ona faaauauina ai se talanoaga faale-Tusi Paia.
17, 18. (a) E faapefea ona e maua le toʻa e molimau atu ai i nofoaga faitele? (e) Aiseā e aogā ai iā te oe le agaga sa iā Tavita pe a e auai i le faiva?
17 Pe afai o se luʻi iā te oe le molimau atu i nofoaga faitele, aua le faavaivai. O Eddie o se paeonia i le aai o Niu Ioka, sa faatalatū o ia e talanoa atu i tagata i nofoaga faitele. Ae a o faagasolo taimi, na amata ona ia maua le toʻa. O le ā na fesoasoani iā te ia? Ua ia faapea mai: “I taimi o tapuaʻiga a le aiga, e ma te faia ai ma laʻu avā saʻiliʻiliga o tali o teteega ma manatu o tagata. E ma te fesili foʻi i isi Molimau mo ni o latou manatu.” I le taimi lenei, o le vaisū a Eli le molimau atu i nofoaga faitele.
18 A o faasolo ina e maua le tomai ma le toʻa e talaʻi atu ai le tala lelei, o le a mātaulia lou agaʻigaʻi i luma faaleagaga. (Faitau le 1 Timoteo 4:15.) E lē gata i lea, e mautinoa o le a e faamamaluina lo tatou Tamā i le lagi, e pei o Tavita o lē na pese: “Ou te vivii atu iā Ieova i taimi uma; e lē aunoa foʻi ona viiga i loʻu gutu. E mitamita loʻu loto iā Ieova; e faalogo ai o ē e agamalu ma olioli ai i latou.” (Sala. 34:1, 2) Atonu o lau faiva o le a aufaatasi mai ai nisi tagata agamalu i le tapuaʻiga moni.
FAAMAMALUINA LE ATUA E ALA I LE AGAʻIGAʻI I LUMA FAALEAGAGA
19. Aiseā e tatau ai ona fiafia auauna faamaoni a Ieova e tusa po o ola i lalo o tulaga faigatā?
19 Na pese foʻi Tavita: “Ieova e, e faaneenee atu iā te oe au galuega uma, e vivii atu foʻi iā te oe ou tagata faamaoni. E talatalanoa i latou i le mamalu o lou malo, ma taʻutaʻu atu e uiga i lou mana tele, ina ia faailoa atu i le fanau a tagata ana galuega mamana ma le matagofie o le mamalu o lona malo.” (Sala. 145:10-12) O na upu ua faaleo mai ai faalogona o Molimau faamaoni uma a Ieova. Ae faapefea pe afai ua faatapulaa lau faiva ona o maʻi o le tino ma le tulaga matua? Ia manatua, o taimi uma e te faailoa atu ai le tala lelei i isi ma ē o loo tausia oe, o lenā ua faamamaluina le Atua i lau auaunaga paia. Pe afai ua faafalepuipui oe ona o lou faatuatua, atonu e mafai ona e talanoa e faatatau i le upu moni pe a talafeagai ma tulaga o mea, ma e faafiafiaina ai le finagalo o Ieova. (Faata. 27:11) O le tulaga foʻi lenā pe afai o loo e iai i se aiga e eseese tapuaʻiga, ae o loo e tausisi pea i lau faasologa faaleagaga. (1 Pete. 3:1-4) E oo lava i lalo o tulaga faigatā, e mafai ona e vivii atu iā Ieova ma agaʻigaʻi i luma faaleagaga.
20, 21. E faapefea ona avea oe ma faamanuiaga i isi, pe a tele galuega e te faia i le faalapotopotoga a Ieova?
20 E mautinoa o le a faamanuia Ieova iā te oe pe a faaauau ona e agaʻigaʻi i luma faaleagaga. Atonu o le faia o ni suiga lāiti i lau faasologa ma lou olaga, e mafai ai ona faia sou sao tele i le faailoa atu o upu moni tautele a le Atua iā i latou o loo manaʻomia le faamoemoe. E lē gata i lea, o lou agaʻigaʻi i luma faaleagaga ma lou ola faataulaga, e mafai ona maua ai e ou uso talitonu le tele o faamanuiaga. O au taumafaiga lotomaulalo foʻi i le faapotopotoga, o le a latou faaalia atu ai iā te oe le alofa ma le lototalisapaia, ma o le a lagolagoina oe e i latou e alolofa iā Ieova.
21 E tusa po ua tele tausaga pe na o ni nai masina foʻi talu ona tatou olioli i le auaunaga iā Ieova, e mafai uma ona tatou agaʻigaʻi i luma i lana tapuaʻiga. Ae e faapefea ona fesoasoani Kerisiano matutua faaleagaga i ē e fou ina ia agaʻigaʻi i luma faaleagaga? O le mataupu lenā o le a iloiloina i le suʻesuʻega o loo mulimuli mai.


c: text/html

text:
MATAUPU AUTŪ | O AI MOLIMAU A IEOVA?
Aiseā e Matou te Talaʻi Ai?
Ua matilatila i matou i la matou galuega talaʻi mai i lea fale i lea fale, i nofoaga faitele, ma i so o se mea e maua ai tagata. Aiseā e matou te talaʻi ai?
E talaʻi Molimau a Ieova ina ia faamamaluina ai le Atua ma faalauiloa atu lona suafa. (Eperu 13:15) E matou te usiusitaʻi foʻi i le poloaʻiga a Iesu o loo i le Mataio 28:19, 20: “O le mea lea, ia outou ō atu e fai tagata o nuu uma lava ma soo, . . . ia aʻoaʻoina i latou ia tausi i mea uma ua ou poloaʻi atu ai iā te outou.”
E lē gata i lea, e matou te alolofa i o matou tuaoi. (Mataio 22:39) Ua matou iloa o le toʻatele o tagata e iai a latou lava tapuaʻiga, ma e lē o tagata uma e tali lelei mai i la matou feʻau. Peitaʻi, ua matou iloa o mea o loo aʻoaʻoina i le Tusi Paia e faasaoina ai ola. O le māfuaaga lea ʻua lē aunoa ai ona matou aʻoaʻo atu ma folafola atu le tala lelei e uiga i le Keriso,’ e pei ona sa faia e Kerisiano i le uluaʻi senituri.—Galuega 5:41, 42.
O Antonio Cova Maduro o sē e suʻesuʻe i mea tau lotu. Na tusi o ia e faatatau i “taumafaiga ma le filigā o Molimau a Ieova . . . , ina ia mafai ona faailoa atu tusitusiga paia i tafa eseese o le lalolagi.”—Nusipepa o le El Universal i Venesuela
O le toʻatele o ē e faitau i a matou mekasini ma tusi, e lē o ni Molimau a Ieova. O le faitau miliona foʻi o ē o loo matou suʻesuʻeina le Tusi Paia, e auai i isi tapuaʻiga. Peitaʻi, e latou te lotofaafetai ona ua asiasi atu Molimau a Ieova iā i latou.
Atonu o loo iai nisi au fesili e faatatau i Molimau a Ieova. E matou te faalaeiau oe e saʻili tali e ala i le
Fesili atu i se Molimau a Ieova.
Tagaʻi i la matou upega tafaʻilagi o le www.jw.org/sm.
Auai i a matou sauniga ia e lē totogia ma e talia fiafia so o se tasi e auai ai.
Faitau Atili
Pe e Manatu Molimau a Ieova e na o i Latou Tagata o le a Faasaoina?
Ua faamatala mai i le Tusi Paia i latou o le a maua le avanoa e faasaoina ai.

robotstxt: allowed

filter: keep


text:
VAEGA 14
E Faapefea Ona Faaalia Lou Faamaoni iā Ieova?
Ia tumau i le itu a le Atua. 1 Peteru 5:6-9
Ia ʻalofia le faia o se vaega i so o se tu ma aganuu e feteenaʻi ma le Tusi Paia. E manaʻomia le lototele e faia ai faapea.
Ia aua neʻi aafia i faiga faapolotiki a malo, auā e latou te lē lagolagoina Ieova ma lona Malo.
Ia fai le filifiliga saʻo, ia faalogo ma usitaʻi i le Atua. Mataio 7:24, 25
Ia auaufaatasi ma Molimau a Ieova, o le a latou fesoasoani atu iā te oe e mafuta vavalalata atu i le Atua.
Ia faaauau ona aʻoaʻo e uiga i le Atua ma taumafai e usitaʻia ana faatonuga.
Pe a malosi lou faatuatua, e tatau ona tuuina atu lou ola iā Ieova ma papatisoina.
Ia faalogo i le Atua. Ia faitau le Tusi Paia, ma talanoa atu i Molimau a Ieova e fesoasoani e faamalamalama atu iā te oe. Ona faatatau lea o mea ua e aʻoaʻoina. Ma e maua ai le ola e faavavau.
Faitau Atili
O le ā o le a Tupu i Lotu?
Po o le a iai se taimi o le a autasi uma ai tagata e tapuaʻi i le Atua moni e toʻatasi?


text:
Vaega 11
1–6, O e e galulue i le tovine o le a latou maua le olataga; 7–14, Saili le poto, alaga atu le salamo, faalagolago i le Agaga; 15–22, Tausi i poloaiga, ma suesue i le afioga a le Alii; 23–27, Aua le teena le agaga o faaaliga ma valoaga; 28–30, O e latou te talia Keriso e avea ma atalii o le Atua.
1 Ua le pine ona oo mai o se galuega tele ma le aofoofogia i totonu o le fanauga a tagata.
2 Faauta, o Aʼu o le Atua; auai mai i laʼu eupu, lea ua vave ma imamana, ua omaai sili atu nai lo se pelu mata-lua, i le vavaeina o sooga ma le su o ivi; o lea ia uai mai ai i laʼu upu.
3 Faauta, ua asinasina le fanua, ua saunia e selesele; o lea, ai se e fia selesele ia tuu atu o ia e sasau atu lana selesaito ma lona malosi, ma selesele mai manū o ao, ina ia mafai ona eteu e ia mo lona agaga le iolataga tumau-faavavau i le malo o le Atua.
4 Ioe, ai se e fia sasau atu lana aselesaito ma selesele mai, o ia lava lea ua valaaulia e le Atua.
5 O lea, afai e te aole mai ia te aʼu o le a e mauaina; afai e te tuitui mai o le a tatala atu ia te oe.
6 O lenei, ona ua e ole mai, faauta, Ou te fai atu ia te oe, tausi i aʼu poloaiga, ma saili e aumai ma faatu le faamoemoe o aSiona.
7 Aua le saili mo aʼoa ae mo le epoto; ma, faauta, o le a fofola atu ia te oe mealilo o le malo o le Atua, ma ona faamauoaina ai lea o oe. Faauta, o ia o lē e mauaina le ola e faavavau, ua mauoa.
8 E moni, e moni, Ou te fai atu ia te oe, e pei ona e manao mai ia te aʼu o le a faapea lava ona faia ia te oe; ma, afai e te manao i ai, o le a avea oe ma ala o le faia o mea lelei e tele i lenei tupulaga.
9 aIa lē fai atu se mea i lenei tupulaga tau lava o le esalamo. Tausi i aʼu poloaiga, ma fesoasoani e aumai i luma laʼu galuega, e itusa ma aʼu poloaiga, ma o le a faamanuiaina ai oe.
10 Faauta, ua ia te oe se ameaalofa, pe o le a e maua se meaalofa pe afai e te manao i ai mai ia te aʼu i le faatuatua, faatasi ma le loto efaamaoni, i le talitonu i le mana o Iesu Keriso, po o loʼu mana lea o loo tautala atu ia te oe;
11 Ona, faauta, o Aʼu lava lea o loo tautala atu; faauta, o Aʼu o le amalamalama e susulu atu i le pouliuli, ma Ou te tuu atu ia te oe nei upu e ala i loʼu emana.
12 Ma o lenei, e moni, e moni, Ou te fai atu ia te oe, ia tuu atu lou afaalagolago i le eAgaga lena lea na te taitai ia fai mea lelei—ioe, ia fai mea sao, ia isavali ma le olotomaualalo, ia ufaamasino ma le amiotonu; ma o loʼu Agaga lea.
13 E moni, e moni, Ou te fai atu ia te oe, o le a Ou faaali atu ia te oe ʼai loʼu Agaga, lea o le a afaapupula ai lou emafaufau, lea o le a faatumulia ai lou agaga i le iolioli;
14 Ma ona e iloa ai lea, pe o le a e iloa i lenei mea, i le faatuatua i le talitonu mai ia te aʼu o le a e mauaina, mea uma o soo se mea e te manao mai ai ia te aʼu, ua faatatau i mea o le aamiotonu.
15 Faauta, Ou te poloai atu ia te oe ua lē manaomia ona e manatu e faapea ua valaaulia oe e te talai atu seia avalaaulia oe.
16 Faatali umi laitiiti atu, seia e maua laʼu upu, laʼu apapa, laʼu ekalesia, ma laʼu talalelei, ina ia mafai ona e iloa ma le mautinoa laʼu mataupu faavae.
17 Faauta ona oo lea ina, tusa ai ma ou manao, ioe, o le a faia lava ia te oe e tusa ai ma lou faatuatua.
18 Tausi i aʼu poloaiga; taofi lou filemu; aioi atu i loʼu Agaga;
19 Ioe, apipii mai ia te aʼu ma lou loto atoa, ina ia mafai ona e fesoasoani i le aumaia i le malamalama o mea na ua fetalaia—ioe, le faaliliuga o laʼu galuega; onosai seia maea ona e faataunuuina.
20 Faauta, o lau galuega lenei, e atausi i aʼu poloaiga, ioe, ma lou manatu atoa, mafaufau ma lou malosi atoa.
21 Aua le saili e talai atu laʼu upu, ae ia muamua saili ia amaua laʼu upu, ona matala ai lea o lou laulaufaiva; ona oo lea, afai e te manao i ai, o le a e maua loʼu Agaga ma laʼu upu, ioe, le mana o le Atua i le faatalitonuina o tagata.
22 Ae i le taimi nei ia taofi lou filemu; suesue i alaʼu upu lea ua uma ona alu atu i totonu o le fanauga a tagata, ma esuesue foi i ilaʼu upu lea o le a alu atu i totonu o le fanauga a tagata, po o lena lea o loo faaliliuina nei, ioe, seia oo ina e maua mea uma o le a Ou otuu atu i le fanauga a tagata i le tupulaga lenei, ma ona faaopoopo atu ai lea i ai o mea uma.
23 Faauta o oe o aAilama, loʼu atalii; esaili le malo o le Atua, ma o le a faaopoopo atu mea uma e tusa ma le mea ua tonu.
24 aAti aʼe i luga o laʼu papa, o laʼu etalalelei lea;
25 Aua le teena le agaga o afaaaliga, po o le agaga o evaloaga, aua oi talofa ia te ia o lē e teena ia mea;
26 O lea, ia ateu i totonu o lou loto seia oo mai le taimi lea ua i loʼu poto e te alu atu ai.
27 Faauta, Ou te tautala atu ia te i latou uma ua i ai manaoga lelei, ma ua asasau atu a latou selesaito e selesele mai.
28 Faauta, o Aʼu o aIesu Keriso, le Atalii o le Atua. O Aʼu o le ola ma le emalamalama o le lalolagi.
29 O Aʼu lava lea o lē na alu atu i oʼu lava ae sa lē talia aʼu e oʼu lava;
30 Peitai e moni, e moni, Ou te fai atu ia te oe, o le toatele o i latou e talia aʼu, i latou lava ia o e e talitonu i loʼu igoa, o le a Ou tuu atu ia te i latou le amana e avea ai ma eatalii o le Atua. Amene.


text:
TALOFA LAVA
Afio ma Asiasi maia! Maimoa ma Silasila i le Upega Tafa'ilagi
Fa'atalofa ma fa'afeiloa'i atu i lau maimoaga ma lau asiasiga mai i lenei vaega o le aso i le Upega Tafailagii a lenei Aiga. O le fa'amoemoe maualuga ina ia mafai ai ona feiloa'i ma feso'ota'i fanau, aiga, uo ma e masani o lenei Tupu'aga i so'o se tafa o le lalolagi o lo'o aumau ma nopia'i ai i le sailiga o manuia mo Malo, Nu'u, Ekalesia aemaise Aiga i le lumana'i.
Saunia ma Tapenaina lenei itulau o fesootaiga i luga o tomai fa'anei onapo e TPMaiava mai Sini Ausetalia. E
aualofa atu ai ma le to'alua ia Talalelei ma le fanau ia Pelesa jr,
Semeatu, Gogouli jr ma V. Talanoa Maiava mo aiga uma i Niu Sila,
Hawaii, Amerika, Ausetalia, Amerika Samoa ma soo se atunuu o le
lalolagi faapea aiga uma lava i Samoa. E ui lava ina misia nai o tatou matua, aemaise le tina ia Gogouli sa tapua'i mo le 3 tausaga ae faamanavaina e le Atua mai feau ma galuega i le aso 20 o Tesema a'o ma sauni atu mo le toe tausaga mulimuli o le a'otauina i Malua. Peita'i, e pule pea lo tatou tapaau sili i le lagi i ana fuafuaga loloto.
O le tautalaga lenei a Maiava sa pueina i le 1973 e momoli ai ana faamanuiaga o le Kerisimasi ma le Tausaga Fou mo Gogouli i Niu Sila a'o asiasi ai i nisi vaega o le fanau ma aiga a'o lei tu'umalo i le aso 13 Setema 1977
"O Maiava lea e tautala, o loo manuia lava matou uma lava. Ua ou tautala atu i lenei taimi ma faafetai i le alofa o le Atua ua outou faalogo mai o lenei ua ou tautala atu, i le agalelei o le faaola ia i tatou uma lava taitoatasi. O loo manuia uma le tatou aiga e le taumate foi o loo manuia oe le tina ma le fanau, ia manuia outou ia faapea foi matou i Samoa nei.
O lenei ua matou nonofo lava ma taumafai nisi faiga o tatou fatu aiga ia taunuu lelei pei ona faamoemoeina ma le faamoemoe lava ia alofa le Atua ia faataunuuina ma le manuia i lona agalelei ma le fesoasoani mai. Ia ia manuia lava outou le tina ma le fanau manuia foi i matou uma ma le aiga atoa. Ia o Maiava lea e tautala mai Samoa nei Tofa Soifua"
Ma'aolegalu Peni
Talofa Gogouli, e le galo ou foliga tausaafia ma le faamalieloto, e tumau oe tina i a'i matou uma lau fanau, fanau a lau fanau, ma great, great grandchilren. "Amuia e ua oti, oti oi le Alii"
Faafetai! Faafetai Lava
Maimoa ma faafofoga i le saunoaga a le afioga ia Tualupetu i le faamanatuina o lona 87 tausaga i le aso 25 o Tesema 2008 lea sa faataunuuina faatasi ma le Reunion a le "Maiava Pelesa Leota Family"
E avea ai fo'i
lenei avanoa e momoli atu ai le faamalo ma le faafetai i aiga uma lava,
uo ma e masani i la outou lagolago mai a'o a'otauina i le Kolisi
Faafaifeau i Malua. Tele lo outou manuia ma le alofa tula'i sa
faamaumauina ona o le silasila i le Atua ma lana auauna fia taumafai. O
lea ua tini pa o le uto pei o le faiva i vai, ae a le Atua ma lona auai
mai i tausaga e 4 sa a'oa'oina ai mo lona finagalo. E leai se manuia o i
a ma ua ma le toalua ma le fanau, a'o la ma tatalo ia toe faatutumu e
le Atua ma taui atu lo outou agagalelei
i soo se itu ae faasili le itu faale-agaga i la outou tatalo ina ia ia
i'u manuia le faamoemoe e avea ma mea faigaluega a le Atua. Malo le
tapua'i, malo foi le tu'i atu le mulipapaga. Viia le Atua o le na auina i
ma ua ma le fanau e a'otauina mo lona finagalo paia. Alofaaga e le uma mo outou uma mai ia Pasefika, Talalelei ma le fanau ia Sa, Semiie, Goli & Talanoa.


text:
ʻOA TAUTELE MAI I LE AFIOGA A LE ATUA | ISAIA 52-57
Na Puapuagatia le Keriso mo i Tatou
“Ua inosia o ia ma tuulafoaʻiina e tagata, . . . A o i tatou, ua manatu ua faamalaiaina o ia, ua taia, ma faapuapuagatia e le Atua”
Sa inosia ma tuuaʻia Iesu e faapea sa ia fai upuleaga. O nisi e talitonu na faapuapuagatia o ia e le Atua, e pei ua faamalaiaina i se maʻi inosia
“Ua finagalo malie Ieova e nutililiia o ia; . . . ma e ala i lona lima o le a manuia ai mea e fiafia i ai Ieova”
E mautinoa le mafatia o Ieova ina ua silasila mai ua fasiotia lona Alo. Ae na fiafia foʻi o ia ona o le faamaoni atoatoa o Iesu, auā ua saunia ai se tali mo le luʻi a Satani e tusa ai ma le faamaoni o auauna a le Atua, ma maua ai aogā e ē faaalia le salamō. Ua fesoasoani i le faataunuuina o le ʻfinagalo o Ieova’


text:
MATAUPU 52
Fafagaina o le Faitau Afe i Nai Falaoa ma Iʻa
MATAIO 14:13-21 MAREKO 6:30-44 LUKA 9:10-17 IOANE 6:1-13
UA FAFAGAINA E IESU TANE E TOʻA 5,000
Ua fiafia le ʻauaposetolo e toʻa 12 i la latou talaʻiga faataamilo i Kalilaia atoa, ma ua latou faamatala atu iā Iesu “mea uma na latou faia ma aʻoaʻo atu.” Ua latou lagona le vaivai, peitaʻi, e leai se taimi e latou te mālōlō pe aai ai, ona o le toʻatele o tagata o loo ō atu iā Iesu. O lea, ua fetalai atu ai Iesu i ona aposetolo: “Seʻi o tatou ō na o i tatou i se mea tuufua ma fai ai sina mālōlōga.”—Mareko 6:30, 31.
Ua faaee lo latou vaa atonu e lata i Kapanaumi, ma ō atu ai i se nofoaga tuufua i le itu i sasaʻe o le vaitafe o Ioritana i tala atu o Petesaita. Peitaʻi, ua iloa atu i latou e le toʻatele o tagata, ma taufetuli atu i le matafaga e muamua atu i le vaa. E taunuu atu le vaa, ua iai i inā nei tagata e faafeiloaʻi mai i latou.
Ua maliu ese nei Iesu mai i le vaa ma ua silasila atu i le motu o tagata, ona tigā alofa ai lea o ia iā i latou, auā ua pei o ni mamoe e leai so latou leoleo mamoe. Ua amata ona ia ʻaʻoaʻo atu iā i latou i le tele o mea’ e faatatau i le Malo. (Mareko 6:34) Ua ia faamālōlō foʻi i “ē o mamaʻi.” (Luka 9:11) Ua oo i le afiafi, ona faapea atu lea o ona soo iā te ia: “O le nofoaga tuufua lenei ma ua leva foʻi le aso; ia tuu atu tagata e ō i le aai e faatau mai ni a latou meaʻai.”—Mataio 14:15.
Peitaʻi ua fetalai atu Iesu iā i latou: “E lē tatau ona ō i latou, ae ia outou avatu ni meaʻai ma i latou.” (Mataio 14:16) E ui lava ua silafia e Iesu le gaoioiga o le a ia faia, peitaʻi ua ia tofotofoina Filipo i le fesili atu i ai: “O fea tatou te faatau mai ai ni falaoa e aai ai i latou nei?” Ua talafeagai le fesili atu iā Filipo, auā e sau o ia mai i Petesaita lea e latalata ane. Peitaʻi, o le faatauina mai o falaoa e lē foʻia ai le faafitauli. Pe tusa ma le 5,000 tane o loo iai, ma atonu e faaluaina lenā aofaʻi pe a faitau faatasi ai ma fafine ma tamaiti. Ua tali atu Filipo: “E lē lava le lua selau tenari [o le tenari e tasi o le totogi lea mo se tagata faigaluega i le aso e tasi] e faatau ai ni falaoa mo i latou, ina ia tofu le tagata ma sina mea.”—Ioane 6:5-7.
Ina ia faailoa atu e lē mafai ona fafagaina nei tagata e toʻatele, ua faapea atu Aneterea: “O loo i inei le tamaitiiti e iai ana falaoa karite e lima ma tamaʻi iʻa e lua. Ae pe e lava ai le toʻatele i nei mea?”—Ioane 6:9.
O le taimi lea o Mati po o Aperila, a o leʻi amata le Paseka i le 32 T.A. ma ua lanu meamata le mutia. Ua faatonu e Iesu ona soo e fai atu i tagata, e taooto i le mutia i vaega e taʻi 50 ma taʻi 100. Ua ia tago i falaoa e lima ma iʻa e lua, ma fai le faafetai i le Atua. Ona ia vaevaeina lea o nei falaoa ma nei iʻa, ma tuu atu i ona soo e tufatufa atu i tagata. O le mea e ofo ai, ua aai tagata uma i nei meaʻai seʻia oo ina maoona i latou.
Mulimuli ane, ua fetalai atu Iesu i ona soo: “Ia aoao mai mea ua totoe, ina ia aua neʻi maʻimau se mea.” (Ioane 6:12) Ua latou faia faapea, ma ua tutumu ai ato e sefulu lua i meaʻai ua totoe.


text:
Mataupu 1
Ua faaali e le Atua o ia lava ia Mose—Ua liua Mose—Ua faafetaiaʼi o ia e Satani—Ua vaai Mose i lalolagi ʼainā e tele—Ua lē mafaitaulia lalolagi na foafoaina e le Alo—O le galuega ma le mamalu o le Atua o le aumaia o le ola pea ma le ola faavavau o tagata.
1 O Afioga a le Atua, na afetalai e ia ia eMose i le taimi na aveina aʼe ai Mose i se mauga maualuga tele lava,
2 Ma sa avaai efaafesagai lava o ia i le Atua, ma sa talanoa o ia ma ia, ma sa i luga o Mose le imamalu o le Atua; o lea na mafai ai e Mose ona ogafatia lona mamalu.
3 Ma sa fetalai mai le Atua ia Mose, ua fai mai: Faauta, o Aʼu o le Alii le Atua aMalosi Aoao, ma o eLē Gata o loʼu igoa; ona ua aunoa Au ma se amataga o aso po o se gataaga o tausaga; ma e lē o le lē gata ea lea?
4 Ma, faauta, o oe lava o loʼu atalii; o le mea lea ia avaai, ma o le a Ou faaali atu ia te oe galuega a oʼu elima; ae lē o galuega uma, aua o aʼu igaluega ua aunoa ma se ogataaga, ma aʼu uupu foi, aua e lē uma lava i latou.
5 O le mea lea, e leai se tagata e mafai ona vaai i aʼu galuega uma, vagana ua vaai o ia i loʼu mamalu atoa; ma e leai se tagata e mafai ona vaai i loʼu mamalu atoa, ma tumau pea i la le tino i le lalolagi pe a uma ona vaai i ai.
6 Ma ua ia te aʼu se galuega mo oe, Mose e, loʼu atalii; ma ua atusa oe ma laʼu eToatasi na Fanaua; ma o laʼu Toatasi na Fanaua o le Faaola ma o le a avea ma iFaaola, ona ua tumu o ia i le oalofa tunoa ma le uupumoni; peitai ua fleai se isi Atua e ese mai ia te aʼu, ma ua i ai mea uma i oʼu luma, ona ua Ou giloa i latou uma.
7 Ma o lenei, faauta, o le mea lenei e tasi Ou te faaali atu ia te oe, Mose e, loʼu atalii; aua o loo e i le lalolagi; ma o le a Ou faaalia atu nei ia te oe.
8 Ma sa oo ina vaai atu Mose, ma vaai atu i le alalolagi na foafoa ai o ia i ona luga; ma sa evaaia e Mose le lalolagi ma ona tuluiga, ma le fanauga uma a tagata o i ai, ma e na foafoaina; o lea lava mea sa iofo ma maofa tele ai o ia.
9 Ma sa oo ina afio ese le Atua mai ia Mose, sa oo ina lē i ai lona mamalu i luga o Mose; ma sa tuua Mose ia te ia lava. Ma ina ua tuua o ia ia te ia lava, sa paʼū o ia i le eleele.
10 Ma sa oo ina faatoʼā toe maua e Mose i le va o itula e tele lona amalosi masani ai e pei o le tagata; ma sa fai ifo o ia ia te ia lava: O lenei, ona o lenei mea ua ou iloa ai o le tagata o se emea noa, o se mea ou te leʼi mafaufauina lava.
11 Aʼo lenei ua vaai oʼu lava mata i le aAtua; ae e lē o oʼu mata efaaletino, aʼo oʼu mata faaleagaga, aua sa lē mafai e oʼu mata faaletino ona vaaia; po ua ou imamae ma ooti i ona luma; ae sa i ai lona mamalu i oʼu luga; ma sa ou vaai i ona ufofoga, ona sa fliua aʼu i ona luma.
12 Ma sa oo ina ua uma ona fai atu e Mose nei upu, faauta, sa alu ane aSatani ma efaaosooso ia te ia, ua fai mai: Mose e, le atalii o le tagata, ifo mai ia te aʼu.
13 Ma sa oo ina vaai atu Mose ia Satani ma fai atu: O ai oe? Aua faauta, o aʼu o se aatalii o le Atua, i le faatusa o lana Toatasi na Fanaua; ma o fea o i ai lou mamalu, e tatau ai ona ou ifo atu ia te oe?
14 Aua faauta, sa lē mafai ona ou vaai atu i le Atua, vagana ua oo mai lona mamalu i oʼu luga, ma aliua aʼu i ona luma. Ae ua mafai ona ou vaai atu ia te oe i le tulaga tagata faaletino. Pe ua lē moni ea lea?
15 Ia faamanūina lava le suafa o loʼu Atua, ona ua lē alu ese atoa lona Agaga mai ia te aʼu, a lē o lea o fea o i ai lou mamalu, aua ua pouliuli ia te aʼu? Ma e mafai ona ou iloa le eseesega o oe ma le Atua; ona na fetalai mai le Atua ia te aʼu: aIfo atu i le Atua, aua nao ia lava e te eauauna atu i ai.
16 Alu ese ia oe, Satani; aua e te taufaasese mai ia te aʼu; aua na fetalai mai le Atua ia te aʼu: Ua atusa oe ma laʼu Toatasi na Fanaua.
17 Ma sa ia tuu mai foi ia te aʼu poloaiga ina ua fetalai mai o ia ia te aʼu i le alaau na mu, ua fai mai: eValaau atu i le Atua i le suafa o laʼu Toatasi na Fanaua, ma ifo mai ia te aʼu.
18 Ma sa toe fai atu Mose: O le a ou lē tuua le valaau atu i le Atua, ua i ai ia te aʼu isi mea e ole atu ai ia te ia: aua sa i ai lona mamalu i oʼu luga, o le mea lea ua mafai ai ona ou iloa le eseesega o ia ma oe. Alu ese ia ma iinei, Satani.
19 Ma o lenei, ina ua uma ona fai atu e Mose nei upu, sa alaga Satani ma le leo tele, ma sa leoleoā i luga o le eleele, ma faatonu mai, ua fai mai: O aʼu o le aToatasi na Fanaua, ifo mai ia te aʼu.
20 Ma sa oo ina amata ona fefe tele Mose; ma ina ua amata ona fefe o ia, sa vaai o ia i le oona o aseoli. E ui i lea, sa maua e ia le malosi, i le evalaau atu i le Atua, ma sa ia faatonu atu, ua fai atu: Satani, alu ese ia mai ia te aʼu, aua ua nao le Atua lenei e tasi o le a ou ifo atu i ai, o le Atua lea o le mamalu.
21 Ma o lenei sa amata ona gatete aSatani, ma sa luluina le eleele; ma sa maua e Mose le malosi, ma valaau atu i le Atua, ua fai atu: I le suafa o le Toatasi na Fanaua, alu ese ia ma iinei, Satani.
22 Ma sa oo ina alaga Satani ma le leo tele, i le tagi, ma le tagiauē, ma le alilivau o nifo; ma sa alu ese o ia mai i ina, mai luma lava o Mose, sa oo ina lē vaaia o ia e ia.
23 Ma o lenei sa molimau mai Mose lenei mea; ae ona o le amioleaga ua lē i ai ai i totonu o le fanauga a tagata.
24 Ma sa oo ina ua alu ese Satani mai luma o Mose, sa tepa aʼe mata o Mose i le lagi, ua tumu i le aAgaga Paia, lea e molimau e uiga i le Tamā ma le Alo;
25 Ma aʼo valaau atu i le suafa o le Atua, sa toe vaaia e ia lona mamalu, aua sa i luga o ia; ma sa ia faalogoina se siufofoga, ua fetalai mai: Amuia lava oe Mose, ona o Aʼu, o le Malosi Aoao, na filifilia oe, ma o le a faia oe ia e malosi e sili atu nai lo avai e tele, ona o le a latou usiusitai i lau epoloai e pei o oe o le iAtua.
26 Ma faauta, Ou te faatasi ma oe, e oo lava i le iuga o ou aso; aua o le a e alaveai loʼu nuu mai le epologa, o iIsaraelu lava lea laʼu ofilifilia.
27 Ma sa oo ina aʼo fetalai mai pea le siufofoga, sa tepa atu mata o Mose ma avaai atu i le lalolagi, ioe, le lalolagi atoa lava; ma sa leai sona fasimea sa lei vaaia e ia, ma iloa i ai e ala i le Agaga o le Atua.
28 Ma sa vaai foi o ia i e o nonofo ai, ma sa leai se agaga sa lei vaaia e ia; ma sa iloa e ia i latou e ala i le Agaga o le Atua; ma o o latou aofai sa matua toatele lava, sa lē mafaitaulia lava e pei o le oneone o le matafaga.
29 Ma sa vaaia e ia laueleele e tele; ma sa taʼua ia laueleele taitasi o alalolagi, ma sa i ai ni isi sa nonofo ai.
30 Ma sa oo ina talosaga atu Mose i le Atua, ua fai atu: Ou te ole atu ia te oe, sei taʼu mai ia te aʼu, pe aisea ua faapea ona i ai o ia mea, ma o a mea na e faia ai i latou?
31 Ma faauta, sa i luga o Mose le mamalu o le Alii, o lea na tu ai Mose i luma o le Atua, ma talanoa afaafesagai ma ia. Ma sa fetalai mai le Alii le Atua ia Mose: E mo laʼu lava efuafuaga na Ou faia ai nei mea. O le poto lenei ma e tumau pea ia te aʼu.
32 Ma o le aupu a loʼu mana, na Ou foafoa ai i latou, o ia lea o loʼu Atalii e Toatasi na Fanaua, o lē ua tumu i le ealofa tunoa ma le iʼupumoni.
33 Ma e lē mafaitaulia alalolagi ua Ou efoafoaina; ma sa Ou foafoaina foi i latou mo loʼu lava faamoemoe; ma o loʼu Atalii, o lē o laʼu iToatasi na Fanaua, na Ou foafoaina ai i latou.
34 Ma o le auluai tagata o tagata uma ua Ou faaigoaina o eAtamu, e itoatele.
35 Ae ua nao se tala o le lalolagi lenei, ma e o nonofo ai, Ou te tuu atu ia te oe. Aua faauta, e i ai lalolagi e tele ua mavae atu e ala i le upu a loʼu mana. Ma e i ai le tele o loo tutu nei, ma ua lē mafaitaulia i latou i le tagata; ae ua faitaulia mea uma ia te aʼu, aua e a aʼu i latou ma ua Ou ailoa i latou.
36 Ma sa oo ina fai atu Mose i le Alii, ua faapea atu: Ia e alofa mutimutivale mai i lau auauna, E, le Atua e, ma taʼu mai ia te aʼu e uiga i le lalolagi lenei, ma e o nonofo ai, ma le lagi foi, ona malie ai lea o lau auauna.
37 Ma sa fetalai mai le Alii le Atua ia Mose, ua fai mai: O alagi, e tele, ma e lē mafai ona faitaulia i latou i le tagata; ae ua faitaulia i latou ia te aʼu, ona e a aʼu i latou.
38 Ma e pei ona o le a mavae atu le tasi lalolagi, ma ona lagi o le a faapea foi ona tu mai se isi; ma e leai se agataaga i aʼu galuega, pe i aʼu upu.
39 Aua faauta, o laʼu agaluega ma loʼu emamalu lenei—ia aumaia le itino ola pea ma le oola faavavau o le tagata.
40 Ma o lenei, Mose e, loʼu atalii, o le a Ou tautala atu ia te oe e uiga i le lalolagi lenei o loo e tu ai; ma ia e atusia mea o le a Ou tautala atu ai.
41 Ma i se aso e manatu ai le fanauga a tagata i aʼu upu o ni meanoa ma aaveese le tele o o i latou mai le tusi o le a e tusia, faauta, o le a Ou faatu mai se tasi e epei o oe; ma o le a toe i ai ia imea i totonu o le fanauga a tagata—i totonu o le toatele o e e talitonu.
42 (O upu nei na atulei mai ia Mose i le mauga, o lona igoa o le a lē iloa i totonu o le fanauga a tagata. Ma o lenei ua fetalai atu ia te oe. Aua le faaalia atu i soo se tasi vagana ai i latou o e e talitonu. E faapea lava. Amene.)


text:
Pe e te fia faitauina lenei mataupu i le gagana %%?
Tusi Paia i le Initaneti
O LE TUSI PAIA–O LE FAALILIUGA A LE LALOLAGI FOU
Pe e te fia faitauina lenei mataupu i le gagana %%?
Kenese 50:1-26
50 Ua punou Iosefa i luga o fofoga o lona tamā,+ ma ua tagi i ona luga ma sogi atu iā te ia.+2 Ua faatonu e Iosefa ana auauna o fomaʻi, ina ia atualalaina*+ lona tamā. Ona atualala ai lea e fomaʻi o Isaraelu,3 ma e fā sefulu aso ua latou faia ai faapea iā te ia, auā o le aofaʻiga ia o aso e atualala ai, ma ua fetagisi pea tagata Aikupito mo le fitu sefulu aso ona o ia.+4 Mulimuli ane, ua uma aso na faanoanoa ai mo ia, ona fai atu lea o Iosefa i tagata i le maota o Farao e faapea: “Afai ua outou fiafia mai iā te aʻu,+ faamolemole, ia outou fai atu i luma o Farao, e faapea,5 ‘Na fai mai loʻu tamā ou te tautō atu iā te ia+ ma na ia faapea mai: “Vaai oe! Ua lata ina ou oti.+ Ia e tanu iā te aʻu+ i loʻu tuugamau ua uma ona ou saunia mo aʻu i Kanana.”+ Faamolemole, ia tuu mai aʻu ou te alu aʻe e tanu loʻu tamā, ona ou toe sau ai lea.’ ”6 Ona fai mai lea o Farao: “Ia e alu aʻe e tanu lou tamā e pei ona e tautō ai iā te ia.”+7 Ua alu aʻe Iosefa e tanu lona tamā, ma ua ō aʻe faatasi o ia ma auauna uma a Farao, o toeaina+ o lona aiga, atoa ma toeaina uma o le atunuu o Aikupito,8 o i latou uma i le aiga o Iosefa, o ona uso ma i latou i le aiga o lona tamā.+ Ae ua latou tuua na o a latou fanau iti, o lafu mamoe ma lafumanu i le laueleele o Kosena.9 Ua ō aʻe faatasi foʻi ma i latou o kariota+ ma tagata tiʻetiʻe solofanua, ma ua toʻatele la latou ʻaumalaga.10 Ua latou oo i le mea e soli ai saito*+ a Atatu lea e latalata i Ioritana,+ ma o i inā ua latou matuā tagiauē ai ma tagituʻi, ma ua ia tausia le tū o le faavauvau mo lona tamā i aso e fitu.+11 Ua vāai tagata o le laueleele o Kanana, i tū o le faavauvau ua faia i le mea e soli ai saito a Atatu ma ua latou faapea ane: “Ua matuā tele lenei faavauvau ua faia e tagata Aikupito!” O le mea lea ua faaigoa ai lea mea o Apelamisarima* lea e latalata i Ioritana.+12 Ona faia lea e ona atalii iā te ia e pei ona ia poloaʻi atu ai iā i latou.+13 Ua ave o ia e ona atalii i Kanana, ma tanu ai o ia i le ana i le fanua o Makapelu, le fanua lea na faatau e Aperaamo e fai ma tuugamau, mai iā Eferona le tagata Hetī i luma o Mamere.+14 Mulimuli ane, ua toe foʻi Iosefa i Aikupito, o ia ma ona uso, ma i latou uma na ō aʻe faatasi ma ia e tanu lona tamā, ina ua uma ona tanu lona tamā.15 Ua mavae le maliu o lo latou tamā, ona faapea ane lea o ona uso: “Atonu o loo teuloto lava e Iosefa lona ita iā i tatou,+ ma e mautinoa o le a ia toe taui mai iā i tatou ona o mea leaga uma na tatou faia iā te ia.”+16 Ua latou faailoa atu iā Iosefa lenei poloaʻiga i upu nei: “Na poloaʻi lou tamā a o leʻi maliu e faapea,17 ‘O le mea lenei ia outou taʻu atu iā Iosefa: “Faamolemole, ou te ōle atu iā te oe, ia faamagalo le fouvalega a ou uso,+ ma a latou agasala ina ua latou faia mea leaga iā te oe.” ’+ O lea, faamolemole, ia faamagalo le fouvalega a nei auauna a le Atua o lou tamā.”+ Ina ua latou taʻu atu lea mea iā Iosefa, ona maligi ai lea o ona loimata.18 Mulimuli ane, ona ō atu foʻi lea o ona uso ma faapaʻuʻū i ona luma ma faapea atu: “O i matou foʻi o au pologa!”+19 Ua faapea mai Iosefa iā i latou: “Aua tou te fefefe, auā po o aʻu ea e suitulaga i le Atua?+20 A o outou, na outou faufau leaga iā te aʻu. Ae e pei ona faamaonia i le asō, ua finagalo le Atua ina ia iʻu i le lelei, ina ia faasaoina ai le toʻatele o tagata.+21 O lea, aua tou te fefefe. Ou te avatu pea meaʻai iā te outou ma a outou fanau.”+ Ua ia faamāfanafana iā i latou ma tautala atu ma le mautinoa iā i latou.22 Ona nofo pea lea o Iosefa i Aikupito, o ia ma le aiga o lona tamā; ma na ola Iosefa mo le selau sefulu tausaga.23 Ua oo ina vaai Iosefa i atalii o Efaraima ua oo i le tupulaga lona tolu,+ faapea foʻi ma atalii o Makiro,+ le atalii o Manase. Ua pei lava i latou o ni fanau moni a Iosefa.*+24 Mulimuli ane ona fai atu lea o Iosefa i ona uso: “Ua lata ina ou oti; ae e mautinoa o le a silasila mai le Atua iā te outou,+ ma o le a ia aveina aʻe outou mai i lenei laueleele, i le laueleele na ia tautō e avatu iā Aperaamo, Isaako ma Iakopo.”+25 Ua fai atu Iosefa i atalii o Isaraelu ia tautō e faapea: “E mautinoa e silasila mai le Atua iā te outou. O lea, e ao ona outou ave aʻe oʻu ponaivi mai i inei.”+26 Ona maliu lea o Iosefa ina ua selau sefulu ona tausaga; ua latou atualala+ o ia, ma tuu ai i se pusa maliu i Aikupito.
Faamatalaga Pito i Lalo
^ O le “atualalaina,” o le saunia lea o le tino oti e ala i le faaaogāina o uu manogi ina ia lē pala ai le tino.
^ Pe e faasino atu foʻi i le karite. O le upu Peretania o le barley.
^ O lona uiga, “O le faavauvau o tagata Aikupito.”
^ I le gagana Eperu, “na sapasapaia i luga o tulivae o Iosefa.”
mailto:?body=Faitau le Tusi Paia i le Initaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D50%26wtlocale%3DSM%26srcid=share&subject=Faitau le Tusi Paia i le Initaneti


text:
E te fia POKA?
O LE LAMAGA A LIONA
Ua fiu se tasi 0 atunu'u i totonu o Aferika e tau saili a latou povi ae ua tei lava ua misi ma le pa povi, ma fa'asalalau ai loa i isi atunu'u latou te tuaoi, so'o isi lava e iloa po'o le a mea lea e tupu i a latou povi, e maua le taui.
Ua o mai solo tagata o isi atunu'u e tau saili ae ua ua lava e fai a latou vai fa'alauatau e le maua lava se mafuaaga o le misi o povi. Pau le mea o loo manino, e tofu lava le po e tasi ma le povi e misi mai ai i le pa pavi.
Faalauiloa loa e le tupu le tala e faapea, soo se tasi na te maua se mea ua gimo i ai povi a lona malo, e maua e le tagata lea povi maua fua e lima.
Na savalivali atu loa se alii Samoa, o Moeta'agulu lona igoa ma fesili, fesili i le Tupu, po'o le a le mea e vevesi ai lo latou atunu'u, ae tali le Tupu, "O lea e tau saili poo ai tagata ua latou gaoia povi a lo’u malo.”
Tali loa le alii Samoa, “ua lelei, a oo nanei, o le a ou teu pei lava a’u o se povi, o le a ou alu matou te tata'a faatasi ma povi, ina ia ou iloa ai le a mea lea e tupu i povi."
E le'i taitai se vaveao, ae tete'i le Tupu ma le vaega lea na alalala i fafo i le savali mai o le Samoa lea, o ona ofu-povi ua masaesae uma ma fesili mai i le Tupu, "Fa'amolemole a, o ai le pogaua lea ga ia kakalaiga mai i kua le Buffalo, vaai la i ai o lea ua leaga uma kagaka i faiga a le Buffalo.”
OUTE FA'ASA'OA OE, O OE LAVA LEA NA GAOIA LE FALE
Ao tu le taavale a leoleo i luma o le fale a se tasi olomatua o loo tau saili le tagata gaoi, na oso atu loa le tala a le olomatua e faapea, “na ou vaai atu lava i le alii lena, o ia tonu lava lea sa savali mai i luma o le matou fale i le po na gaoia ai e tagata.”
Tei le olomatua i le oso atu o le tala a le alii gaoi lea, “E faafefea na e fai mai o a’u na gaoia le fale, o lea sa fai la’u maka pulepule.”
FA'AFETAI UA MAFAI ONA TUU FAATASI OU VAE
O le tina o Maria ose tina e toaga i le lotu, e leai se mea e misi 'ai le fafine i mea fa'a-le-lotu, e o'o i galuega e fai, e lalamua lava ia i galuega a le 'aulotu.
O le fa'amanuiaga a le fafine, e maua le 17 tamaiti na maua mai i lana toalua muamua, oti lana tane muamua, ia fai fo'i le isi toalua lona lua, e 10 fo'i tamaiti na maua mai ai i lana usuga mulimuli lena.
Ua ma'i ma uma ai lona soifua, tusa o le aofaiga o le fanau na fananau mai ia Maria, e 27.
O'o loa i le lotu mulimuli a le olomatua, fai mai loa le faifeau, "O lenei tagata ua iloaga lona tautau i lona aiga atoa ai ma le tautuaina o le lotu, e fai mai lava o ia o mea a le aulotu e tatau ona faamuamua, ae o le mea sili ona taua, ua mafai ona tuu faatasi ona aao."


text:
PE NA TEʻI LAVA UA IAI?
Faagasologa o le Ola o se Ituaiga Alisi
O LE alisi o se iniseti e ola i atunuu uma seʻi vaganā ai le Anetatika. Peitaʻi e na o le itu i mātū i sasaʻe o Amerika e maua ai le alisi lea e ola faavaitaimi (periodical cicada), ma ua umi taimi o maofa ai saienitisi e suʻesuʻeina meaola.
Ia Mātau: E faitau miliona alisi e ola faavaitaimi e teʻi lava ua aliaʻe mai i le tau e totogo ai mea, mo na o ni nai vaiaso. I lea taimi puupuu i le ao, e paʻuʻū ese ai o latou paʻu muʻamuʻa, e fetagisi leotetele, felelei solo, fananau, ona mamate lea. O le mea e mataʻina ai, e faatoʻā toe aliaʻe mai le isi tupulaga i le 13 po o le 17 tausaga mulimuli ane, e faalagolago lava i le ituaiga alisi. O le ā le mea e tupu i nei iniseti i lea taimi atoa?
Ina ia tali le fesili, e manaʻomia ona tatou malamalama i le faagasologa mataʻina o le ola o le alisi faavaitaimi. E pe ā ma le vaiaso talu ona aliaʻe mai, ona feusuaʻi lea o alisi matutua tane ma fafine, ma tuufua ai i lālā o laau le 400 i le 600 fuāalisi. E lē umi ae mamate loa alisi matutua. I ni nai vaiaso mulimuli ane, e fofoa ai fuāalisi ma paʻuʻū i le palapala, ona lalafi lea ma ola ai i inā. E latou te mimitiina sua mai i aa o laau mo ni tausaga. I le 13 po o le 17 tausaga mulimuli ane, ona aliaʻe mai foʻi lea o le tupulaga fou o alisi ua matutua ma toe amata lea faagasologa.
Ua taʻua i le mekasini o le Nature, o le lavelave o le faagasologa o le ola o nei alisi, ʻua matuā iso ai saienitisi i le tele o tausaga. E oo lava i aso nei o loo taumafai saienitisi e faapitoa i le suʻesuʻeina o iniseti, e malamalama pe faapefea ona tupu le faagasologa mataʻina o ola o nei iniseti.’ O se tulaga e latou te leʻi iloaina muamua e faatatau i meaola.
O le ā sou manatu? Pe na teʻi lava ua iai le faagasologa o le ola o lenei ituaiga alisi? Pe na foafoaina?


text:
Pe e tou te manatu e na o outou tagata o le a faasaoina?
E leai. E faitau miliona tagata na soifua i senituri ua mavae e lē o ni Molimau a Ieova, o le a maua le avanoa e faasaoina ai. Ua faamatala mai i le Tusi Paia e faapea, i le lalolagi fou ua folafolaina mai e le Atua, o le a ʻ
toetutū mai ai tagata amiotonu ma tagata amiolētonu.’ (Galuega 24:15) E lē gata i lea, e toʻatele tagata o loo soifua i le taimi lenei e mulimuli ane auauna i le Atua ma e mafai foʻi ona faasaoina. E tusa po o le ā le tulaga, ae e lē o iā i tatou le aiā e faamasino ai po o ai e faasaoina pe e lē faasaoina. O le matafaioi tutasi lenā o loo iā Iesu.—Ioane 5:22, 27.


text:
FAAAʻOAʻO I LO LATOU FAATUATUA | REPEKA
“Ua Ou Lotomalie e ma te Ō”
UA VAAVAAI atu Repeka i le gaoā o le laufanua a o lafoia mai ata o le afiafi. Ua faitau vaiaso o alu le malaga, ma ua masani i le salutulutu o le kamela a o saofaʻi faaseuapa ai. Ua mamao ese o ia mai i lona aiga i Karana, lea e i le faitau selau o maila i le itu i mātū i sasaʻe. Atonu o le a lē toe vaai i lona aiga. E mautinoa e tele fesili e faatatau i lona lumanaʻi ua fetuleni ifo i lona mafaufau, aemaise lava o lea ua lata ina taunuu le faigāmalaga.
Ua oo atu le solo a le ʻaumalaga i le taufaasiʻusiʻuga o Kanana, ma ua lata atu i laufanua gaoā o Nekepi. (Kenese 24:62) Na ono vaai Repeka i ni mamoe. Atonu e faigatā ona fai se faatoʻaga i lea atunuu ona e malō le palapala ma e lē ola ai ni meatotō. Peitaʻi, e telē le laufanua e mafai ona tausia ai ni lafumanu. Sa masani le toeaina na taʻitaʻia le malaga i lea laufanua. Sa matuā naunau o ia e taʻu atu le tala fiafia i lona matai o Isaako, o le a avea Repeka ma ana avā! Ae atonu sa taumānatu Repeka po o le a faapeʻī lona olaga i lea nuu. E faapeʻī Isaako, o lē o le a avea ma ana tane? E la te leʻi feiloaʻi muamua lava! Po o le a fiafia Isaako pe a vaai mai iā te ia, ma o ā ni ona faalogona pe a vaai atu iā Isaako?
I le tele o vaega o le lalolagi i aso nei, e lē o se faiga masani le filifilia e mātua o paaga a fanau. Ae i isi vaipanoa, o se faiga masani. Po o le ā lava lou tulaga, ae e te ono ioe e leʻi iloa e Repeka po o le ā tonu le mea o le a tupu. E mautinoa o ia o se tamaʻitaʻi e mataʻina lona lototele ma le faatuatua. O nei uiga e tatou te manaʻomia pe a feagai ma suiga i le olaga. E lē gata sa faatuatua Repeka, ae e iai foʻi isi uiga matagofie ma lē au maua sa ia faaalia.
“OU TE ASU MAI FOʻI NI VAI MA FAAINU I AU KAMELA”
O le suiga tāua lea na tupu i le olaga o Repeka, na amata mai i se auala atonu na masani ai o ia. Sa ola aʻe o ia i Karana pe lata foʻi i Karana, o se aai i Mesopotamia. Sa ese ona mātua mai i le toʻatele o tagata i Karana. E leʻi tapuaʻi lo latou aiga i le atua masina o Sina, ae na tapuaʻi iā Ieova le Atua.—Kenese 24:50.
Sa tuputupu aʻe Repeka ma avea o se tamaʻitaʻi lalelei tele, ae e leʻi faamaualuga ai i lona aulelei. Sa tiotio o ia ma tumau ona mamā tau amio. Sa tele tupe a lo latou aiga e totogi ai ni auauna, peitaʻi e leʻi faamatanana pe fai o ia e pei o se purinisese. Sa tausia aʻe o ia o sē e galue malosi. I le pei foʻi o le toʻatele o fafine i lenā taimi, sa iai ni feʻau mamafa a Repeka na fai, e aofia ai le asuina mai o vai mo lona aiga. I le tau afiafi, ona amo lea o lana fagu asu vai ma alu atu i le vaieli.—Kenese 24:11, 15, 16.
I se tasi afiafi ina ua uma ona faatumu lana faguvai, sa tamoʻe atu se toeaina ma faafeiloaʻi o ia. Na faapea atu le toeaina: “Faamolemole, aumai sina vai soʻu inu ai mai i lau faguvai.” O se talosaga talafeagai ma faaaloalo le auala na fai ai. Sa mātauina e Repeka e mamao le mea na faimalaga mai ai le toeaina. O lea, sa vave ona tuu i lalo lana faguvai ma tuu atu e inu ai le tamāloa. E lē na o sina vai, ae o se vai mālū na malie lelei ai. Sa ia iloa atu kamela e sefulu a le tamāloa o loo taooto latalata ane, ma e lē o iai ni vai i le faatanoa vai ina ia faafeinu ai. Sa ia mātauina o loo mataʻi mai ma le alofa o ia e le toeaina, ma sa manaʻo e agalelei atu i ai i le tele e na te mafai ai. O lea na faapea atu ai Repeka: “Ou te asu mai foʻi ni vai ma faainu i au kamela seʻia malilie.”—Kenese 24:17-19.
Ia mātau, e leʻi tau ina ofo atu e Repeka ni nai vai mo kamela, ae na ofo atu e na te faafeinu kamela seʻia malilie. Pe afai e matuā fiainu se kamela, e silia i le 25 kalone (95 L) o vai e na te inuina. Pe afai la sa matuā fia feinu uma kamela e sefulu, e mautinoa la e tele ni itula na galue malosi ai Repeka. Peitaʻi e foliga mai e leʻi matuā fia feinu kamela. * Pe na iloa e Repeka lenā tulaga ina ua ofo atu e fai lenā galuega? E leai. Sa naunau ma lotomalie o ia e galue malosi i le tele e mafai ai, ina ia faaalia le talimālō i lea toeaina e lē masani ai. Sa talia e le toeaina lana ofo. O lea, sa ia matuā mataʻi Repeka a o fefoʻifoʻiaʻi e asu mai vai ma sasaa i le faatanoa vai.—Kenese 24:20, 21.
E iai se aafiaga lelei o le faaaʻoaʻoga a Repeka i aso nei. Ua tatou ola i se vaitaimi ua matuā taatele ai le uiga o le manatu faapito. E pei ona valoia, e avea tagata ma “ē e alolofa iā i latou lava,” ma e lē fia fesoasoani i isi. (2 Timoteo 3:1-5) E ao i Kerisiano o loo tauivi e ʻalofia le aafia i le uiga manatu faapito, ona manatunatu i le faaaʻoaʻoga o loo i le Tusi Paia a lenei tamaʻitaʻi talavou, o loo fefoʻifoʻiaʻi e asu mai vai i le vaieli.
E mautinoa sa iloa atu e Repeka o loo mataʻi o ia e le toeaina. E lē i se uiga leaga, ae ona o le ofo, faateʻia, ma le fiafia o le toeaina. Ina ua uma le galuega a Repeka, sa tuu atu i ai e le toeaina ni meaalofa, o se mama ma taulima mananaia e lua. Sa fesili atu loa le toeaina: “O oe o se afafine o ai? Faamolemole taʻu mai iā te aʻu. Pe e avanoa le fale o lou tamā matou te momoe ai nanei?” Ina ua faamatala atu e Repeka lona aiga, sa atili ai ona fiafia le toeaina. Atonu ona o le fiafia tele o Repeka na toe faapea atu ai: “Ua iā i matou o vao mamago ma le tele o meaʻai a manu, ma se mea e momoe ai i le pō.” Sa matuā telē lenei ofo auā e iai isi sa malaga faatasi atu ma le toeaina. Sa tamoʻe atu loa Repeka e muamua i le toeaina ma faamatala i lona tinā le mea na tupu.—Kenese 24:22-28, 32.
E manino mai, sa tausia aʻe Repeka o sē e talimālō. O se tasi lea o uiga tāua e foliga mai ua mou atu i aso nei, ma o se isi māfuaaga lea e ao ai ona faaaʻoaʻo i le faatuatua o lenei tamaʻitaʻi lotoalofa. O le faatuatua i le Atua e uunaʻia ai i tatou e faaalia le uiga talimālō. O Ieova o sē e talimālō auā e limafoaʻi o ia i tagata uma, ma e finagalo ia faia faapea e ona tagata tapuaʻi. Pe a tatou talimālō e oo lava i ē atonu e lē toe tauia mai lo tatou agalelei, ua tatou faafiafia lo tatou Tamā i le lagi.—Mataio 5:44-46; 1 Peteru 4:9.
ʻIA E AUMAI SE AVĀ MA LOʻU ATALII’
O ai le toeaina lea sa i le vaieli? O ia o le auauna a Aperaamo le uso o le tamā o le tamā o Repeka. O le mea lea na talia ai le auauna i le fale o Petueli le tamā o Repeka. Atonu o le igoa o le auauna a Aperaamo o Elisara. * Sa laulau atu e le aiga o Petueli se meaʻai mo ia, ae na ia teena seʻiloga ua faailoa muamua atu le māfuaaga o lana malaga. (Kenese 24:31-33) Seʻi faaata lona talanoa fiafia, auā ua ia molimauina faamaoniga malolosi, o le faamanuia a lona Atua o Ieova i lana malaga tāua. E faapefea?
Seʻi faaāta Elisara o loo faamatala atu lana tala, a o faalogologo ma le totoʻa le tamā o Repeka o Petueli ma lona tuagane o Lapana. Na ia faamatala atu iā i laʻua le matuā faamanuiaina e Ieova o Aperaamo i Kanana. E iai foʻi se la tama ma Sara e igoa iā Isaako, o lē o le a tuu atu i ai e Aperaamo ana mea uma. Na avatu e Aperaamo i lenei auauna se faatonuga e matuā tāua, ia alu e saʻili mai se avā a Isaako mai i aiga o Aperaamo i Karana.—Kenese 24:34-38.
Na faatautō e Aperaamo ia Elisara e na te lē aumaia se fafine mai i Kanana e fai ma avā a Isaako. Aiseā? Talu ai e lē faaaloalo pe tapuaʻi tagata Kanana iā Ieova le Atua. Na iloa e Aperaamo e iai le taimi o le a faasala ai e Ieova na tagata ona o a latou amio leaga. E leʻi manaʻo Aperaamo ia iai se sootaga a si ona atalii ma na tagata ma o latou ala lē mamā. Na iloa foʻi e Aperaamo e iai se vaega tāua a lona atalii i le faataunuuina o folafolaga a Ieova.—Kenese 15:16; 17:19; 24:2-4.
Na faamatala atu e Elisara i le aiga o Petueli, ina ua taunuu i le vaipuna e latalata i Karana, sa tatalo atu iā Ieova le Atua. Na talosaga atu iā Ieova e filifili mai se tamaʻitaʻi talavou e faaipoipo i ai Isaako. E faapefea? Na talosaga atu Elisara i le Atua ia faamautinoa mai o le tamaʻitaʻi e finagalo e faaipoipo i ai Isaako, o le a sau i le vaipuna. Pe a fai atu i le tamaʻitaʻi mo se vai e inu ai, e lē gata e na te aumaia vai mo ia ae e na te faainu foʻi i ana kamela. (Kenese 24:12-14) O ai na sau ma faia nei mea uma? O Repeka! Seʻi faaāta faalogona o Repeka pe afai na faalogo mai i le tala a Elisara na faamatala atu i lona aiga!
Na pāʻia loto o Petueli ma Lapana i le tala a Elisara. Ua la faapea mai: “O lenei mataupu e mai iā Ieova.” E tusa ai ma le tū masani, na latou faia se feagaiga o se faaipoipoga ma tuu atu Repeka iā Isaako. (Kenese 24:50-54) Po o lona uiga la e leʻi iai se manatu o Repeka i lea mataupu?
I vaiaso muamua atu, na fesili ai Elisara iā Aperaamo i lea mataupu: “Ae faapefea pe a lē lotomalie le tamaʻitaʻi ma te ō mai?” Na tali atu Aperaamo: “Ona e saʻoloto ai lea mai i le tausia o le tautoga iā te aʻu.” (Kenese 24:39, 41) I le aiga foʻi o Petueli, sa amanaʻia manatu o tamaʻitaʻi. Sa matuā fiafia Elisara i le taulau manuia o lana malaga. O lea i le aso na sosoo ai, na talosaga atu ai pe mafai ona latou ō loa ma Repeka i Kanana. Peitaʻi na mananaʻo le aiga o Repeka e latou te nonofo mo nisi aso se sefulu. Mulimuli ane, na la foʻia lea mataupu e ala i le faapea mai: “Seʻi o ma valaau i le teine talavou ma fesili iā te ia i sona manatu.”—Kenese 24:57.
O se filifiliga faigatā lenei i le olaga o Repeka. O le ā sana tala o le a fai atu? Po o le a ia faalagolago i faalogona ootia o lona tamā ma lona tuagane, ma fai atu e lē fia alu i lenei malaga e lē o iloa po o fea e alu i ai? Po o le a vaai i ai o se faaeaga le faia o se vaega i mea e tutupu, lea e manino mai o loo taʻitaʻia e Ieova? Ina ua tali atu, sa faaalia mai ai lona manatu i lenei suiga faafuaseʻi ae atonu e faigatā i lona olaga. Na ia faapea atu: “Ua ou lotomalie ma te ō.”—Kenese 24:58.
Maʻeu le mataʻina o le uiga na iai i lenei tamaʻitaʻi! I aso nei, atonu e eseese a tatou tū e tusa ai ma faaipoipoga, ae e tele mea e tatou te aʻoaʻoina mai iā Repeka. O le mea sa sili ona tāua iā te ia, o le finagalo o Ieova ae e lē o mea e manaʻo i ai. E tusa ai ma faaipoipoga i aso nei, o loo i le Afioga a le Atua taʻiala e sili ona aogā e tusa ai o le ituaiga paaga e filifilia, ma le auala e avea ai ma tane po o se avā lelei. (2 Korinito 6:14, 15; Efeso 5:28-33) O se mea lelei lo tatou mulimuli i le faaaʻoaʻoga a Repeka ma fai mea i le auala a le Atua.
“O AI LE TAULEʻALEʻA LALE?”
Sa faamanuia atu le aiga o Petueli i le latou pele o Repeka. Ina ua uma, sa sauni loa Repeka, Tepora o lē na faafaileleina o ia, ma isi auauna teine e ō ma Elisara ma lana ʻaumalaga. (Kenese 24:59-61; 35:8) E leʻi umi ae latou mamao ese mai i Karana. E pe ā ma le 500 maila (800 km) le mamao o le malaga, atonu na ō mo le tolu vaiaso, ma e foliga mai o se malaga faigatā. E tele kamela ua vaai iai Repeka, ae e lē faapea ai o se tagata e poto e tiʻetiʻe i kamela. Ua taʻua i le Tusi Paia le aiga o Repeka o ni leoleo mamoe, ae e lē o ni tagata faatau e feoaʻi i kamela. (Kenese 29:10) E masani ona faitio mai ē faatoʻā tiʻetiʻe i kamela, e lē lelei ona e faigatā ona saofaʻi ai, e tusa lava pe na o se malaga puupuu.
Po o le ā lava le mea na tupu, ae e mautinoa na matuā naunau Repeka e aʻoaʻoina le tele o mea mai iā Elisara, e faatatau iā Isaako ma lona aiga. Seʻi faaāta lenei toeaina o loo talanoa atu iā Repeka a o faamāfanafana i autafa o se afi i le afiafi, ma faamatala atu le folafolaga a Ieova i Lana uō o Aperaamo. E ala mai i le gafa o Aperaamo, o le a aumaia ai e le Atua se fanau o lē o le a maua ai e tagata uma faamanuiaga. Seʻi mafaufau i le ofo tele o Repeka ina ua ia iloa, o le a faataunuu le folafolaga a Ieova e ala iā Isaako o lē o le a avea ma ana tane, ae e aofia ai foʻi ma ia!—Kenese 22:15-18.
Ua oo nei i le aso lea na faamatala i le amataga o lenei mataupu. A o sopoʻia e le ʻaumalaga Nekepi i le tauafiafi, na iloa atu e Repeka se tamāloa o loo savalivali solo i le fanua, e foliga mai o loo manatunatu loloto. Ua taʻua e faapea, “ona ia alu ifo ai lea mai i le kamela,” atonu a o leʻi tootuli lelei le kamela, ma sa fesili atu i le taʻitaʻi malaga: “O ai le tauleʻaleʻa lale e agaʻi mai e faafetaui i tatou?” Ina ua ia iloaina o Isaako, ona ia ufiufi lea o ona foliga i lona ʻie pulupulu. (Kenese 24:62-65) Aiseā? O lenei gaoioiga o se faailoga o le faaaloalo mo lē o le a avea ma ana tane. O lenā ituaiga gauaʻi e ono mafaufau tagata ua lē o toe aogā i aso nei. Peitaʻi, e mafai e tane ma fafine ona aʻoaʻoina se lesona mai i le lotomaulalo o Repeka, auā o i tatou uma lava e manaʻomia lenei uiga matagofie.
O le taimi lea e tusa ua 40 tausaga o Isaako ma o loo faavauvau pea talu mai le maliu o si ona tinā o Sara, i le tolu tausaga ua tuanaʻi. Ua tatou iloa mai ai i inei, o Isaako o sē e māfana ma faapelepele ona uiga. Maʻeu se faamanuiaga mo Isaako i le mauaina o se avā e galue mamafa, talimālō ma lotomaulalo! Pe na faapeʻī mai le la mafutaga? Ua taʻua i le Tusi Paia: “Ua alofa lava Isaako iā te ia.”—Kenese 24:67; 26:8.
E ui lava ua 39 senituri ua mavae, ae e lē o uma lava lo tatou fiafia i uiga o Repeka. E tatou te matuā talisapaia lona lototele, galue mamafa, talimālō ma lona lotomaulalo. E aogā iā i tatou uma, o talavou ma ē e matutua, tane ma fafine, faaipoipo pe nofofua, ona faaaʻoaʻo i lona faatuatua.
^ pala. 10 O le taimi lea ua afiafi. E lē o taʻua i le tala na umi ona iai Repeka i le vaieli. E lē o taʻua foʻi e faapea e foʻi atu Repeka ua momoe lo latou aiga, pe na sau se isi e suʻe o ia pe aiseā ua tuai atu ai.
^ pala. 15 E lē o taʻua le igoa o Elisara i lenei tala, ae atonu o ia le auauna lea e iai i le tala. Sa iai le taimi na fuafua ai Aperaamo afai e leai sona suli, o le a tuu atu ana mea uma iā Elisara. E mautinoa la o ia o le auauna aupito i matua ma maufaatuatuaina a Aperaamo. O le auala lenā o loo faamatala ai le auauna lea e taʻua i lenei tala.—Kenese 15:2; 24:2-4.


text:
Latou te le alu mamao, faamolemole matamata le vitio lenei pe faitau le faatonuga o loo i lalo.
Mea e tatau ona e faia e toe maua ai i latou?
E faaleleia i le ata atoa e faaaoga le faatonuga nei:
- Faalelei i le lomiga aupito lata mai wordpress.org (lea o le a avea le mulimuli, i ai)
- siaki “faatagaina faaleleia e ata atoa” i le tulaga
- Siaki mo le faaleleia ma le faatinoina o le toe faaleleia, pau lava lena!
O le a fou i lomiga 0.9.3:
- Lata mai le a galulue mai o tatou nofoaga
- O nisi meaola laʻitiiti faatulagaina e
- Gafatia e aveese le rel = sui lea o le aoga i taimi uma
- (0.9.3.1) Ua tatou faamalolo se lomiga laiti e faaaoga le gagana fou lagolagoina e Google, le faia o lo tatou faitau aofai – 73! (Afai o se tasi iinei e fetalai mai Hmong, faamolemole faafesootai i tatou)
Matou te faamoemoe o le ae fiafia i lenei lomiga.


text:
R.Kojelio individuali veiklaPepa pisinisi tafailagi
R.Kojelio individuali veikla
Afi faitotoa, Aiga faaleleia, Ao le la, E toe faaleleia talimatagi, Earthwork +52
Faafanua
Gaoioiga vaega
Afi faitotoa, Aiga faaleleia, Ao le la, E toe faaleleia talimatagi, Earthwork, Elemene pa, Faamalama alumini, Faamalama faamauga, Faamalama faapipiiina, Faamalama laupapa, Faamalama palasitika, Faapipiiina faitotoa, Faʻavevela, Faʻavevela geothermal, Faitotoa armored, Faitotoa faʻaautomatika, Faitotoa faletaavale, Faitotoa glass, Faitotoa i fafo, Faitotoa laupapa, Faitotoa palasitika, Faitotoa sectional, Faitotoa sliding, Faitotoa tau alamanuia, Faitotoʻa, Faitotoʻa, Fale ogāumu, Fausiaina kamupani, Fausiaina vaavaaiga, Fausiaina, esetete moni, Fencing, Galuega, Glazing poletito, Heaters suavai, Homebuilding, Kamupani fausiaina, Konekarate galuega, Malosi faafouina, Malosiaga isi, Malosiaga ma punaoa faalenatura, Manatu initeria, Masini faʻavevela, Masini, meafaigaluega, Mea initeria, Oloa tau fefaatauaiga, Pa faapipiiina, Pa mesh, Pa pou, Pa uamea, Punavai malosi faafouina, Pupuni, Segmental pa, Skylights, Sliding faitotoa, Uamea faitotoa, Vai faiga faʻavevela, Wicket


text:
Toe filifilia Nua avea ma Sui Peresetene o le maota maualuga
I le fa’alauiloa aloaia ai o Komiti ta’itasi a le maota maualuga mo le fa’atinoina o a latou galuega mo lenei nofoaiga i le taeao ananafi, ua atagia mai ai le toe filifilia o le afioga a Nuanuaolefeagaiga S. Nua e avea ma sui peresetene o le maota,
O le lisi mo Komiti eseese uma e 17 a le maota maualuga, o lo o taua mai ai le tofu uma o afioga i Senatoa ma tofi Ta’ita’i Komiti i komiti ta’itasi e ta’ito’a 9 sui, sei vagana ai le Komiti o le Litaea e to’a 15 ona sui, ma le Komiti o le Atina’e o le Tamaoaiga e to’a 10 ona sui.
Saunoa le afioga i le Peresetene o le maota maualuga ananafi ia Gaoteote Palaie Tofau e fa’apea, o nai suiga laititi ua faia i le aofa’i o totino o komiti e galulue ai le maota mo lenei tausaga, na fa’avae mai lea i ni isi o tulaga sa tutupu i tausaga ua mavae, i le faigata lea ona atoa le kalama i komiti e fa’atino ai galuega fa’atino a le maota mo ana galuega i aso ta’itasi, o le mafua’aga lea ua manatu ai loa ina ia sui mai le aofa’i o totino o komiti eseese mai le to’a 7 sa i ai i le to’a 9, lea fo’i na pasia uma e le maota maualuga i le taeao ananafi.
O le Komiti o Tulafono a le maota maualuga, o lea ua tofia i ai le afioga ia Nua e ta’ita’i komiti ai, o ia fo’i lea o le sui peresetene o le maota.
O le afioga a Taua’a S. Vaouli lea ua tofia e avea ma Ta’ita’i o le Komiti o Fa’atoaga, o le afioga a Magalei Logovi’i lea ua filifilia e avea ma Ta’ita’i o le Komiti o le Tupe Fa’asoasoa/Alamanuia o Tagata Lautele a le maota, o le afioga a Fai’ivae Iuli A. Godinet lea ua filifilia e avea ma Ta’ita’i o le Komiti o Aoga a le maota, o le afioga a Misaalefua J. Hudson lea ua filifilia e avea ma Ta’ita’i o le Komiti o Pulega o le Eletise ma le Suavai (ASPA), o le afioga Fano F. M Shimasaki.
O le afioga a Tilo Vasaga lea ua filifilia e avea ma Ta’ita’i o le Komiti o le Atina’e o le Tamaoaiga, o le tofa Tuaolo M. Fruean lea ua tofia e Ta’ita’i i le Komiti o le Litaea, o le afioga a Tuiagamoa Tavai lea ua filifilia e avea ma Ta’ita’i o le Komiti o Fa’amasinoga, o le afioga ia Levu T. Solaita lea ua filifilia e avea ma Ta’ita’i o le Komiti o Paka ma Malae Ta’alo, ma le afioga ia Alo Fa’auuga lea ua toe filifilia e avea ma Ta’ita’i o le Komiti o Galuega Lautele.
O le afioga a Fa’amausili Mau Jr lea ua filifilia e avea ma Ta’ita’i o le Komiti o le Puipuiga o le Saogalemu Lautele, o le afioga a Satele G. Satele lea ua filifilia e avea ma Ta’ita’i o le Komiti o le Falema’i ma le Soifua Maloloina, o le afioga a Muagututia Tauoa lea ua filifilia e avea ma Ta’ita’i o le Komiti o Mataupu Tau Samoa, o le afioga a Paepae I. Faiai lea ua filifilia e avea ma Ta’ita’i o le Komiti o Femalagaaiga, o le afioga ia Galea’i M. Tu’ufuli lea o lo o tumau pea le avea ma Ta’ita’i o le Komiti o le Fa’agaioiga o le Malo, ma le afioga i le tama’ita’i Senatoa e to’atasi ia Fonoti T. Aufata lea ua filifilia e avea ma Ta’ita’i o le Komiti o Auaunaga mo Tagata Lautele.


text:
MATAUPU 100
Le Talafaatusa a Iesu e Faatatau i Mina e Sefulu
LE TALAFAATUSA E FAATATAU I MINA E SEFULU
Atonu o loo iai pea Iesu ma ona soo i le fale o Sakaio, e ui lava o Ierusalema le nofoaga o loo manaʻo e alu atu i ai. E talitonu le ʻausoo e lē o toe umi ona faavaeina lea o “le malo o le Atua,” lea o le a avea ai Iesu ma Tupu. (Luka 19:11) E latou te lē o malamalama i le uiga o lenei mataupu, e pei lava ona latou lē malamalama e tatau ona maliu Iesu. O lea, ua faamatala ai e Iesu se talafaatusa e fesoasoani iā i latou e malamalama ai, e leʻi oo i le taimi e faavae ai le Malo.
Ua fetalai atu Iesu: “E iai se tasi alii mamalu ua alu malaga i se nuu mamao, ina ia fai o ia ma tupu, ona toe foʻi mai ai lea.” (Luka 19:12) E umi lenei faigāmalaga. E manino mai o Iesu le “alii mamalu” lea ua alu malaga i se “nuu mamao” po o le lagi, lea o le a tuuina atu ai e lona Tamā le pule e avea ai ma tupu.
O loo taʻua i le talafaatusa a o leʻi alu malaga le “alii mamalu,” ua ia valaau i ana pologa e toʻasefulu ma tuuina atu iā i latou taʻitoʻatasi se mina siliva, ma le faatonuga e faapea: “Ia ō e fai ai ni a outou pisinisi seʻia ou sau.” (Luka 19:13) O mina siliva o ni tupe e tāua tele. E tutusa le mina e tasi ma le totogi e maua e se tagata e galue i se faatoʻaga i masina e tolu.
E ono manatu le ʻausoo ua faatusaina i latou i pologa e toʻasefulu, auā sa faatusaina i latou e Iesu i se ʻaufaigaluega e faia le seleselega. (Mataio 9:35-38) E leʻi faapea na fetalai atu Iesu e latou te seleseleina ni saito. Nai lo o lea, o le seleselega o loo latou faia, o le seleseleina lea o isi soo o ē e mafai ona maua ni o latou avanoa i le Malo o le Atua. E faaaogā e le ʻausoo o latou taimi, lo latou malosi, faapea foʻi a latou alagāʻoa, ina ia maua ai nisi suli o le Malo.
O ā isi faamatalaga ua taʻua e Iesu i lenei talafaatusa? Ua ia faapea mai, “ua ʻinoʻino” tagatānuu i lenei alii mamalu “ma aauina atu ni sāvali e mulimuli atu iā te ia ma faapea atu, ʻMatou te lē mananaʻo e fai lenei tagata ma o matou tupu.’” (Luka 19:14) Ua iloa e le ʻausoo e lē talia e tagata Iutaia Iesu, ma e mananaʻo isi e fasioti o ia. Ina ua mavae le maliu o Iesu ma toe afio i le lagi, e toetoe o tagata Iutaia uma sa faaalia o latou manatu e faatatau iā te ia, e ala i le sauāina o ona soo. Na matuā manino mai ai, le lē mananaʻo o nei tagata tetee e fai Iesu ma Tupu.—Ioane 19:15, 16; Galuega 4:13-18; 5:40.
Ae ua faapefea ona faaaogā e pologa e toʻasefulu a latou mina, seʻia oo i le taimi e ʻfai ai le alii mamalu ma tupu’ ma toe foʻi mai o ia? Ua faamatala e Iesu: “Mulimuli ane, ua toe foʻi mai o ia ina ua maua le tofi o le tupu, ona ia poloaʻi atu lea i ana pologa na ia tuuina atu i ai tupe siliva e ō mai, ina ia iloa ai po o ā ni mea ua latou maua mai i a latou pisinisi. Ona sau ai lea o lē na muamua, ua faapea mai, ʻLe Alii e, ua maua isi mina e sefulu mai i au mina.’ Ona ia faapea atu lea iā te ia, ʻMalo lava, le pologa lelei e! Auā ua e faamaoni i sina mea itiiti, o lea ia e pule ai i aai e sefulu.’ Ona sau lea o le lona lua, ua faapea mai, ʻLe Alii e, ua maua isi mina e lima mai i au mina.’ Ua ia faapea atu foʻi iā te ia, ʻIa e pule foʻi i aai e lima.’”—Luka 19:15-19.
Pe afai e malamalama le ʻausoo, e pei i latou o pologa o ē e faaaogā atoatoa o latou taimi, lo latou malosi, ma a latou alagāʻoa ina ia faia ai nisi ma soo, e mafai la ona latou mautinoa o le a fiafia Iesu iā i latou, ma o le a ia tauia a latou taumafaiga maumauaʻi. E eseese uma tulaga o soo o Iesu, ma e eseese foʻi tomai ma avanoa e latou te maua. Peitaʻi, e amanaʻia ma tauia e Iesu o lē o le a ʻfai ma tupu,’ a latou taumafaiga faamaoni o le faia o isi ma soo.—Mataio 28:19, 20.
Ae mātau le faaeseesega i le faaiʻuga o le talafaatusa a Iesu: “Ona sau ai lea o le isi [pologa], ua faapea mai, ʻLe Alii e, o lau mina lea, na ou tago ma afīfī i le ʻie. Auā ua ou fefe iā te oe ona o oe o se tagata faigatā; ua e ave aʻe le mea e te leʻi teuina, ma ua e selesele foʻi i le mea e te leʻi lūlūina.’ Ona ia faapea atu lea iā te ia, ʻLe pologa leaga e, ou te faamasino iā te oe ona o au lava upu. Ua e iloa lava o aʻu o le tagata faigatā, ua ou ave aʻe mea ou te leʻi teuina, ma ua ou selesele le mea ou te leʻi lūlūina, a ea? Aiseā la na e lē tuu ai laʻu tupe siliva i le fale tupe? Pe a ou sau, ona ou maua ai lea o laʻu tupe atoa ma lona pasene.’ Ua ia faapea atu iā i latou o loo tutū ai, ʻIa fao le mina mai iā te ia ma avatu i lē ua iai mina e sefulu.’”—Luka 19:20-24.
O le lē taulau o lenei pologa e galue mamafa e faateleina ʻoa a lona matai, ua fao ese ai mea sa iā te ia. Ua tulimataʻia e le ʻauaposetolo le taimi e pule ai Iesu i le Malo o le Atua. O lea, o le faamatalaga a Iesu e faatatau i le pologa mulimuli atonu ua latou iloa ai, afai e latou te lē faia ni taumafaiga maumauaʻi, o le a lē maua so latou avanoa i le Malo o le Atua.
E mautinoa le faalaeiauina o soo faamaoni o Iesu i ana upu, ina ia faatele a latou taumafaiga. Ua faaiʻu le faamatalaga a Iesu i upu nei: “Ou te fai atu iā te outou, O sē ua iai mea, e avatua iā te ia mea e tele; a o lē ua leai ni mea, e oo lava i mea ua iā te ia, e aveesea ia.” Ona ia toe fetalai mai lea, o le a fasiotia ona fili, o ē e lē mananaʻo “e fai [o ia] ma o latou tupu.” Ina ua māeʻa lenā, ona toe faaauau ai lea o lana malaga agaʻi i Ierusalema.—Luka 19:26-28.


text:
VAEGA 3
Le Talaʻiga Mataina a Iesu i Kalilaia
‘Ua amata ona talaʻi Iesu: “Ua latalata mai le malo.”’—Mataio 4:17
I LENEI VAEGA
MATAUPU 20
O le Vavega Lona Lua a o Iai i Kana
Pe tusa o le 16 maila (26 km), le mamao o le nofoaga sa iai Iesu mai le nofoaga sa iai le tama talavou lea sa ia faamālōlōina.
MATAUPU 21
I le Sunako i Nasareta
O le ā le faamatalaga na fai atu e Iesu na māfua ai ona mananaʻo tagata o lona nuu e fasioti o ia?
MATAUPU 22
O le a Avea Soo e Toʻafā ma Faifaiva i Tagata
Ua ia valaauina i latou e tuua a latou pisinisi faifaiva ae avea ma faifaiva i tagata.
MATAUPU 23
Ua Faia e Iesu Galuega Mamana i Kapanaumi
Ina ua tuliesea e Iesu temoni mai i tagata, ua ia vavao i latou mai i le taʻuina atu i tagata o ia o le Alo o le Atua. Aiseā?
MATAUPU 24
Ua Faateleina Lana Faiva i Kalilaia
Ua ō atu tagata iā Iesu ina ia faamālōlōina i latou, peitaʻi ua fetalai atu Iesu e iai se isi fuafuaga e sili atu ona tāua o lana faiva.
MATAUPU 25
Ua Faaalia e Iesu le Tigā Alofa i se Tagata Lepela
Ua faaalia e Iesu lona manatu mamafa iā i latou e na te faamālōlōina, e ala i le fai atu o ni upu e iai se aafiaga malosi.
MATAUPU 26
“Ua Faamagaloina Au Agasala”
O le ā le fesootaʻiga o le agasala ma maʻi, e pei ona faailoa mai e Iesu?
MATAUPU 27
Ua Valaauina Mataio
Aiseā ua aai faatasi ai Iesu ma i latou e faia agasala e sili ona leaga?
MATAUPU 28
Aiseā ua Lē Anapopogi ai Soo o Iesu?
Ua tali atu Iesu e ala i se talafaatusa e faatatau i fagupaʻu e teu ai uaina.
MATAUPU 29
Pe e Mafai Ona Faia Galuega Lelei i le Sapati?
Aiseā ua faasauā ai tagata Iutaia iā Iesu mo le faamālōlōina o se tamāloa ua silia i le 38 tausaga o maʻi?
MATAUPU 30
O Iesu o le Alo o le Atua
Ua manatu tagata Iutaia o loo faapea atu Iesu e tutusa i laʻua ma le Atua. Peitaʻi ua faamanino atu e Iesu e sili atu le Atua nai lo o ia.
MATAUPU 31
Tauina o Saito i le Sapati
Aiseā ua taʻua ai e Iesu o ia o le “Alii o le sapati”?
MATAUPU 32
O ā Mea e Faataga i le Sapati?
E masani lava e iai le feteenaʻiga i le va o le ʻau Satukaio ma le ʻau Faresaio. Peitaʻi, o lea ua latou autasi mo se fuafuaga e tasi.
MATAUPU 33
Ua Faataunuuina le Valoaga a Isaia
Aiseā ua faatonuina ai e Iesu i latou sa ia faamālōlōina e aua le taʻuina atu i isi po o ai o ia faapea le gaoioiga sa ia fai?
MATAUPU 34
Ua Filifilia e Iesu Ona Aposetolo e 12
O le ā le eseesega o le aposetolo ma le soo?
MATAUPU 35
Le Lauga Taʻutaʻua i Luga o le Mauga
Ia maua se malamalamaga o manatu autū o le lauga a Iesu.
MATAUPU 36
Ua Faaalia e se Taʻitaʻiʻau le Faatuatua Malosi
O le ā ua faia e lenei taʻitaʻiʻau ua maofa ai Iesu?
MATAUPU 37
Ua Toe Faatūina e Iesu se Tama Talavou
Na malamalama i latou na iai i lea taimi i le uiga moni o lenei vavega.
MATAUPU 38
Ua Naunau Ioane e Faalogo Atu i se Faamatalaga Mai iā Iesu
Aiseā ua fesili ai Ioane le Papatiso po o Iesu o le Mesia? Pe e masalosalo Ioane pe e moni lenei mea?
MATAUPU 39
Oi Talofa i le Tupulaga Lotomaaa
Ua fetalai Iesu e māmā atu le faasalaga o Sotoma i le Aso Faamasino, nai lo o Kapanaumi, le aai lea sa faamautū ai lana faiva.
MATAUPU 40
Se Lesona e Faatatau i le Lotofaamagalo
Po o le fetalai atu o Iesu i se fafine atonu sa avea ma fafine talitane e faapea ua faamagaloina ana agasala, e uiga atu ai e lē o iai se afāina pe a solia le tulafono a le Atua?
MATAUPU 41
O le Mana o Ai ua Faia ai Vavega?
Ua manatu uso o Iesu ua faalētonu lona mafaufau.
MATAUPU 42
Ua Aʻoaʻia e Iesu le ʻAu Faresaio
O le ā “le faailoga o Iona le perofeta”?
MATAUPU 43
O Talafaatusa e Faatatau i le Malo
Ua faamatala e Iesu ni talafaatusa se valu e faamalamalama ai vala eseese o le Malo o le lagi.
MATAUPU 44
Ua Faatoʻafilemu e Iesu se Matagi i le Sami
Ina ua faatoʻafilemu e Iesu le matagi ma le sami, ua ia aumaia ai se lesona i le tulaga o le a iai le olaga i le taimi o lana pulega i le lumanaʻi.
MATAUPU 45
E Malosi Atu Nai lo o Temoni
Pe e mafai ona pulea se tagata e ni temoni se toʻatele?
MATAUPU 46
Ua Faamālōlōina Ina ua Paʻi Atu i le Ofu o Iesu
O lenei mea ua tupu, ua faaalia ai le mana ma le alofa mutimutivale o Iesu.
MATAUPU 47
Ua Toe Ola se Teineitiiti
Ua toē faaamuamu tagata iā Iesu ina ua faapea atu e lē o oti le teineitiiti, ae o loo moe o ia. O le ā se mea o loo silafia e Iesu e lē o malamalama i ai tagata?
MATAUPU 48
Ua Faia Vavega, ae ua Teena Foʻi i Nasareta
Ua teena e tagata Nasareta Iesu, ona o se isi māfuaaga ae e lē ona o ana aʻoaʻoga po o ana vavega.
MATAUPU 49
Talaʻiga i Kalilaia ma le Toleniina o Aposetolo
O le ā le uiga moni o le faaupuga “ua latalata mai le malo”?
MATAUPU 50
Nofosauni e Talaʻi Atu e Ui i Sauāga
Pe afai e lē tatau ona fefefe le ʻauaposetolo i le oti, aiseā la ua fetalai atu ai Iesu e tatau ona latou sosola i isi aai pe a sauāina i latou?
MATAUPU 51
Ua Fasiotia se Tagata a o Faia se Aso Fanau
O le fiafia tele o Herota i le siva a Salome, ua ia tautō atu ai o le a ia faia so o se mea e na te talosagaina. O le ā lenā talosaga mataʻutia?
MATAUPU 52
Fafagaina o le Faitau Afe i Nai Falaoa ma Iʻa
O le ofoofogia tele o le vavega ua faia e Iesu, ua faamauina ai i tusi uma e fa o Evagelia.
MATAUPU 53
O se Tupu e Mafai Ona Pulea Malosiaga Faalenatura
O ā lesona ua aʻoaʻoina e le ʻauaposetolo ina ua savali Iesu i luga o le sami ma faatoʻafilemu le matagi?
MATAUPU 54
O Iesu “o le Areto o le Ola”
Aiseā ua aʻoaʻia ai e Iesu tagata e ui lava i a latou taumafaiga maumauaʻi e saʻili iā te ia?
MATAUPU 55
Ua Faateʻia le Toʻatele i Upu a Iesu
Ua matuā faateʻia le toʻatele o soo o Iesu i se tasi o ana aʻoaʻoga, ma ua latou tuua ai o ia.
MATAUPU 56
O ā Mea e Faaleagaina ai le Tagata?
Po o mea e alu i totonu o le gutu po o mea e sau mai i fafo o le gutu?
MATAUPU 57
Ua Faamālōlōina e Iesu se Teineitiiti ma se Tamāloa Tutuli
Aiseā e lē o ita ai se fafine ina ua faatusaina e Iesu tagata o lona nuu i tamaʻi taʻifau?
MATAUPU 58
Ua Ia Fafagaina le Toʻatele ma Lapataʻi Atu e Faatatau i le Mea Faafefete
Ua malamalama nei soo o Iesu i le uiga o lana fetalaiga e faatatau i le mea faafefete.
MATAUPU 59
O Ai le Atalii o le Tagata?
O ā ki o le Malo? O ai e faaaogāina nei ki, ma e faapefea ona faaaogā?
MATAUPU 60
Le Liliuina Faavavega o Iesu
—Se Vaaiga i le Keriso i Lona Mamalu
O le ā lenei liliuina faavavega? O le ā lona uiga?
MATAUPU 61
Ua Faamālōlō e Iesu se Tama ua Uluitinoina e se Temoni
Ua fetalai atu Iesu o le itiiti o le faatuatua ua lē mafai ai ona faamālōlōina le tama. O ai e tuuaʻia? O le tama, o lona tamā, po o soo o Iesu?
MATAUPU 62
Se Lesona Tāua e Faatatau i le Lotomaulalo
Ua aʻoaʻoina e ni tane se lesona tāua mai i se tamaitiiti.
MATAUPU 63
Ua Avatu e Iesu Fautuaga Tāua i le ʻAuaposetolo
Ua ia aumaia ni laasaga se tolu e uia, e taulimaina ai ni faafitauli matuiā i le va o ni uso.
MATAUPU 64
E Manaʻomia Ona Faamagalo Atu
Ua faaalia e Iesu le tāua i le silafaga a le Atua o lo tatou faamagaloina ma le lotoatoa o isi, e ala i le faaaogā o le talafaatusa e faatatau i le pologa lē lotofaamagalo.
MATAUPU 65
O Loo Aʻoaʻo Atu a o Agaʻi i Ierusalema
E tolu ni talanoaga pupuu, ua faailoa mai ai e Iesu uiga e mafai ona taofia ai se tagata mai le mulimuli atu iā te ia.


text:
(Tala Fa’a Salevalasi Atua. Ole tasi nei o taofi)
Timalesa le Ulua’i Sitagata o Lotofaga ma le mafua’aga ole toga a le Malietoa lauta’amutafea(1700AD)
Gafa o Fiame Muagututi’a le Sa’ofa’apito i Lotofaga Atua:
Usu #2 Tuiavi’i ia Leteleotalaia le afafine o Mata’afa i Ululoloa faaee le gafa o Taua’aletoa (tama), ma Unusialetoa (teine: tau le gafa ia Manalelei Talaleomalie).
Usu #4 Taua’aletoa ia Falenaoti le afafine o Tauilili i Amaile, faaee le gafa o Tago (tama), Tupuola (tama), ma Pafuti (teine).
Usu Tupuola ia Lifuti le afafine o Loai i Lotofaga, faaee le gafa o Seinafolava (tama).
Usu Seinafolava ia Taufagalupe le afafine o Leilua i Sagone, faaee le gafa o Samatau’a Siolosega (tama).
Usu Samatau’a Siolosega ia Sivaenae le alo o Po’elaga i Lepa, fa’aee le gafa: o Fiame Ufi’avaopupu (tama: Ole Ulua’i Fiame), ma Taufau (teine).
Usu Fiame Ufi’avaopupu ia Levalasi le alo o Tapu o Letaupe i Mata’tufu, fa’aee le gafa: o Tuiatua (tama matua: O le Alii o Aiga), ma Muagututi’a (tama: o Muagututi’a lea na soso’o ile suafa Fiame o Lotofaga Atua mai i lona tama o Fiame Ufi’avaopupu).
Usu Fiame Muagututi’a le Sa’ofaapito ia Masu le alo o SITAGATA TIMALESA i Lotofaga, fa’aee le gafa: o Leaegalesolo (tama), Fuiava’iliili (tama), Va’asa (teine), ma Va’aloa (teine) – (Ole fanau to’afa lenei o lo’o fa’alupe nei i Lotofaga o “Alo-tau-tino ole Sa’ofa’apito ua Fiame”. Ole to’afa lenei e filifili po’o ai so latou suli e nofoia le suafa Fiame pe’a avanoa).
Na ta’oto le fa’atafa o le Ulua’i Tupu Tafa’ífa o Salamasina ile Malae o Mulifusi i Matafagatele(1500AD), lea ua ta’uá nei o Lotofaga i aso nei. Na to’ái le toma’ága a Manalelei Talaleomalie ia Tupuola Folopapa i Tanumaleu(1600AD), a’o le’i maua lava le Malae ua ta’úa o Lotofaga i aso nei. Ona o’ó mai lea ile taimi o Fiame Muagututi’á o ia lea fa’áto’a maua ai le Malae, Maota o Fiame Muagututi’á o Lotofaga Atua(1700AD). Ole Malae ole fa’autugatagi. Ona usu ai lea o Fiame Muagututi’á ia Masu le alo o Timalesa o Lotofaga. Ua finagalo nei Fiame Muagututi’á ua tatau ona iai sona va’á. Ona malaga ai lea o TIMALESA i Savai’i e sa’ili se la’áu e ta ai le va’á o Fiame Muagatutiá e pei ona finagalo iai le Sa’ófa’apito. Ua alu le malaga a Timalesa ma si ana fanau ole tama ma le teine. Ua taunu’ú atu i Sapapali’i Savai’i, o malomaloa le gasegase o Malietoa Fitisemanu ile Malae. Ona fa’amalumalu atu lea ole Malietoa e Timalesa ile lauta’ámu sa ia fa’amalu ai ile la. Ona anau atu lea ile Malietoa ma fa’amalie atu iai Timalesa, ia malie lana susuga ua vevela le la. Ona malie ai lea ole Malietoa, ma ua tata’i atu i lona Maota lava i Sapapali’i. Ua i lona Maota le ali’i, ona tu’útu’úloa lea ole malaga a Timalesa ma si ana fanau. Ua taunu’ú le malaga a Timalesa ma lana fanau i A’ópo ona fa’aáfe ai lea ole malaga ona ua vevela le la, ona afe ai lea o le malaga. Ua tu’ú atu nei eTimalesa le lauta’ámu i le teine e taofi atu, e toe fa’aáoga pe’a tu’úa A’ópo. Ole masani ma aga a Samoa a afea le nu’ú i se malaga, ona fai lea ole ava usu. Ua fa’alalolalo mai nei le pa’ia ile ala’alafaga ole faleselau ile malaga, ona o lo latou ala’álafaga ua gaumati ua le maua se vai e palu ai le ava ole feiloa’iga. Ona vala’áu atu lea o Timalesa i lona alo teine o iai le lauta’ámu e va’ái le ao oi sasa’e e ta’álo ile lauta’ámu, ia timu ia maua ai se vai e fai ai le ava. Ona to lea ole timu ma ua maua ai le vai e palu ai le ava usu i A’ópo, maua ai lea ma le fa’aupuga e fa’apea: “UA TALI I LAGI VAI I A’OPO”.
Ua alu pea le malaga ma ua fa’ato’a tu’úa A’ópo ona lafoa’i lea e le teine o le lauta’ámu ile sami, ae alu pea le malaga ua iloa atu Sasina le afio’aga o Leali’ifano ua fa’amoemoe iai le malaga. Ua fesili atu le Malietoa i lona afio’aga o potopoto, po’ó i fea si tagata lea na fa’amalumalu atu ia te ia i le lauta’ámu. Ae o ai fo’i le igoa? Ua tali atu le afio’aga ua le maua le igoa o si tagata ma si ana fanau o si tama ma si teine. Ona auiga atu lea e Malietoa o ana faleupolu e tuliloa le tamaloa, ma fa’amalie iai ia fo’i mai le malaga ona e le’i faia iai ni fa’aáloaloga e taui ai lona agalelei ia te ia. Ona o ai lea o faleupolu e tatalo ia Timalesa ina ia fo’i mai le malaga i Sapapali’i. E taunuú atu i A’ópo tulafale ua le maua atu le malaga i A’ópo. Ua alu pea le sa’iliga o Timalesa e faleupolu, ae va’áia loa le lauta’ámu o tafeafea mai ile sami. Ua felafolafo ai faleupolu i o la manatu, pe ole a lea mea nei ua tafeafea mai ile sami. Ua tasi nei io la manatu o le a fo’i mai ma le lauta’ámu e aumai i lo la ali’i. Ua taunu’ú mai faleupolu ma fa’amalie atu i lo latou ali’i le Malietoa, ua le maua atu le tamaloa ma lana fanau. Ae ua na ole lauta’ámu lea na fa’amalumalu ai le Malietoa e le tamaloa. Ua silasila atu le Malietoa Fiti-se-manu ile lauta’ámu ona soisoi lea o le ali’i ma fa’apea lana tala. Ua maua le igoa o la’u toga, ole “LAUTA’AMUTAFEA” ona ua e fa’atafea mai le lauta’ámu na ou malu ai ile la. Ae o lou suafa lea SI-TAGATA ma lau fanau o SI-TAMA ma SI-TEINE. O Suafa ia o lo’ó i Lotofaga Atua e o’o mai ile aso.
Ua taunu’ú i Sasina ona fa’ailoa lea e Timalesa le fa’amoemoe ua sau ai le malaga i lona afio’aga, ua talia lelei e Leali’ifano le fa’amoemoe ma ua ta le va’á. Ua uma le va’á ma ua sauni mo Lotofaga Atua i Upolu. OLE ULUA’I SITAGATA LENEI I LOTOFAGA, SITAGATA TIMALESA. Ole va’á lenei na auva’á mai Lotofaga e pusi ma pusi, ae malolo Sitagata Timalesa, Sitama ma Siteine ua taulau le fa’amoemoe ua mae’a le va’á o lo latou ali’i le Sa’ófa’apito o Fiame Muagututi’á. O pusi na auva’á maia le va’á o Fiame Muagututi’á o le NOFOILO, ole tasi pusi e uliuli, a’o le tasi e pa’epa’e (sina), o le tasi e ena’ena.
E le moni le mau lea e fa’apea mai o le ulua’i Fiame i Lotofaga o Fiame Ufui’avaopupu ona o mafua’ága nei: O le ulua’i Fiame o Ufuiavaopupu o le tuagane lea o Taufau, ae le’i maua le Malae o Lotofaga. Ole Malae o Lotofaga fa’ato’a maua ia Fiame Muagututi’á na si’í e Matatufu i lalo i Matafagatele, o le ala lea ua ali’i ta’i ai ia Fiame ma Sa’ofa’apito iai. O Ulua’i Sa’ó sa ala’ála i Tanumaleu, o Tupuola ma Seinafolava. O lo la fa’alagina e fa’apea: Afio mai e na ulua’i sa’ó Tupuola ma Seinafolava, Afio mai le fale agafulu o Fiame, Afio mai le falevalu o Seinafolava, Afio mai fa’aulu’ulu Teoteo ma Tumanuvao, Afio mai le ali’i ole ao le tupe na tago’esea Amituana’i, Maliu mai ali’imau o faleupolu Fa’atili ma Lemauga, Susu mai Sitagata ma le va’á na taumualasi ma le aiga Sasitagata, mamalu mai le faleatua.
Fa’atolotologa Tama Tausala(1600AD)
Usu Muliagasoifanua ia Ifi le afafine o Luatua i Sale’imoa, fa’aee le gafa: o La’ulunofovaleane, ma La’ululefano. Usu La’ulunofovaleane ia Pouliotaua le afafine o Tu’u i Safune, fa’aee le gafa: o Maupenei (teine). Usuia Maupenei e le Tui-Toga, fa’aee le gafa: o Aumoana. Usu Le Aumoana ia Fuiailelagi le afafine o Salima i Papa-Fagali’i, fa’aee le gafa: o Tau’iliili i Papa (tama).
O Le Tau’iliili i Papa lea sa tu lona Malo i le Papa i Galagala ma lona Ituau malosi ma le faiga lea sana faia ia Malietoa, ina ua fo’i mai le malaga a Malietoa mai le motu, ona alu lea o le toa o le Malo o Tau’iliili i Papa ua pupuni le alava’a ina ia to’a ai le va’a o le Malietoa. Na maua ai le igoa o le Malae o Tau’iliili i Papa o “Niniva ma Punialava’a”. O Tau’iliili i Papa lenei sa fai lana Autaunonofo. O Tau’iliili i Papa fo’i lenei sa fai lana Fa’atotologa Tama. O Tau’iliili i Papa fo’i lenei na maua ai le “Mulivai o Tausala”. E fa ana usuga i tama’ita’i nei: Usuga #1. Tuia’ana Taufau, #2. Fotuiloa, #3. Ga’uimamaia, #4. Sualupe.
Sa nonofo Tau’iliili i Papa ma lana autaunonofo lenei i Vailele ma Fagalii i le itumalo o Vaimauga i Sasa’e. O tama o le Fa’atotologa Tama: Tupuivao, o le tama lea a Taufau. Vaovasamanaia, o le tama lea a Ga’uimamaia. Toilolo, o le tama lea a Sualupe. Na sau fo’i lea i ai ma Sina le uso o Taufau ma lana tama o Faumuina i le fa’atotologa tama lenei. O le Mulivai i le va o Vailele ma Fagalii sa fai ai lenei fa’atotologa tama. O lo’o i ai le vaitafe sa fa’atafe ai tamaiti ma e ta’ua fo’i “O le Vai o Tausala” po’o le “Mulivai o le fa’atotologa tama Tausala”.
O le Mulivai lea sa feviiai ai tama a Tausala. Ona fa’apea atu lea o Sina(Na au lana Uto): Va’ai outou i le totolo o la’u tama, e folifoli tupu. Ae fa’apea ane tama’ita’i, e te iloa i se a? Tali Sina: e iloa i lana totolo. O le tama la lea o Tuia’ana Tuiatua Faumuina e ana le Tupufia. Sa fa’apea atu fo’i Taufau(Na tafea lana Uto): Se ai lava se malosi o si a’u tama pe a ola a’e. Tali atu fo’i tama’ita’i, e te iloa i se a? Ae tali Taufau: E iloa i lana pupula, e toa ma lona tino e malosi. O le tama la lea o Tupuivao, na tafea ai le utu a lona tina o Taufau sa Tuia’ana; ae tu le utu a Sina i lana tama o Faumuina, na avea ma Tuia’ana ina ua tu’umalo Tuia’ana Taufau. Ae fa’apea mai le tama’ita’i o Sualupe: Va’ai outou i si a’u tama, ai lava se loto maulalo. Ona fa’apea ane lea o tama’ita’i, e te iloa i se a? Tali Sualupe: Oute iloa i lana pupula ma lana amio filemu, e fai uso fo’i. O le tama la lea o Toilolo. Sa fai ane fo’i le tama’ita’i o Ga’uimamaia: Va’ai outou isi a’u tama, ai lava se mau ava. Ona fesili fo’i lea o tama’ita’i, e te iloa i se a? Tali Ga’uimamaia: E iloa i ona foliga, lona lalelei ma lona tino e manaia. O le tama la lea o Vaovasamanaia. “Na taunu’u uma lava sa’afiafiaga a tama’ita’i nei ia latou tama”.


text:
-
O se tala ia sa Nifaē. O a latou taua ma finauga, ma a latou faatuiesega. Ma valoaga foi a perofeta paia e toatele, ae lei afio mai Keriso, e tusa ma talafaamaumau a Helamana, o le atalii ia o Helamana, ma e tusa foi ma talafaamaumau a ona atalii, seia oo mai lava i lalo i le afio mai o Keriso. Ma e toatele foi sa Lamanā na liliu mai. O se tala i lo latou liliu mai. O se tala i le amiotonu o sa Lamanā ma le amioleaga ma mea inosia a sa Nifaē, e tusa ai ma le talafaamaumau a Helamana ma ona atalii, e oo mai lava i le afio mai o Keriso, lea ua taua o le tusi a Helamana, ma isi mea faapena.
-
Mataupu 1
Ua avea Paorana le lua ma faamasino sili ma ua fasiotia e Kisakumena—Ua nofoia e Pakumenae le nofoa-faamasino—Ua taitai e Korianetuma autau a sa Lamanā, ua avea Saraʼemila, ma ua fasiotia Pakumenae—Ua faatoilaloina e Moronaea sa Lamanā ma toe ave Saraʼemila, ma ua fasiotia Korianetuma. E tusa o le 52–50 T.L.M.
-
Mataupu 2
Ua avea Helamana, le atalii o Helamana, ma faamasino sili—Ua taitai e Katianetona le vaega a Kisakumena—Ua fasiotia Kisakumena e le auauna a Helamana, ma ua sosola i le vao le vaega a Katianetona. E tusa o le 50–49 T.L.M.
-
Mataupu 3
Ua malaga atu le toatele o sa Nifaē i le laueleele i matu—Ua latou fausia fale sima ma tausia talafaamaumau e tele—Ua faaliliu mai ma papatisoina le sefulu o afe ma afe—O le afioga a le Atua e taitai atu ai tagata i le olataga—Ua nofo Nifae, le atalii o Helamana, i le nofoa-faamasino. E tusa o le 49–39 T.L.M.
-
Mataupu 4
Ua aufaatasi autau a tagata faatuiese o sa Nifaē ma sa Lamanā ma ua aveina le laueleele o Saraʼemila—Ua oo mai toilalo ia sa Nifaē ona o lo latou amioleaga—Ua faaitiitia le ekalesia, ma ua vaivai tagata e pei o sa Lamanā. E tusa o le 38–30 T.L.M.
-
Mataupu 5
Ua tuu atu e Nifae ma Liae lo laua maelega i le talaiga—Ua tosina i laua e o laua igoa ia faataitai o laua olaga i o laua tama na muamua—E togiola e Keriso i latou o e e salamo—Ua faaliliu e Nifae ma Liae tagata e toatele ma ua falepuipuiina, ma ua siomia i laua i se afi—Ua ufitia tagata e tolu selau i se ao pogisa—Ua luluina le eleele, ma ua poloai mai se leo i tagata ia salamo—Ua fetautalatalaai Nifae ma Liae ma agelu, ma ua siomia le motu o tagata i le afi. E tusa o le 30 T.L.M.
-
Mataupu 6
Ua talai atu sa Lamanā amiotonu i sa Nifaē amioleaga—Ua manuia nuu uma e lua i se vaitaimi o le filemu ma le mau—Ua faaoso e Lusifelo, le pogai o le agasala, loto o tagata amioleaga ma le au faomea a Katianetona i le fasioti tagata ma le amioleaga—Ua pulea e le au faomea le malo o sa Nifaē. E tusa 29–23 T.L.M.
-
O le valoaga a Nifae, le atalii o Helamana—Ua faamatauina e le Atua le nuu o Nifae o le a ia asiasi mai ia te i latou i lona toasa, i le faaumatiaina atoa o i latou, vagana ai ua latou salamo ia latou amioleaga. Ua taia e le Atua le nuu o Nifae i le faamai; ua latou salamo ma liliu mai ia te ia. O Samuelu, o se sa Lamanā, ua vavalo atu i tagata sa Nifaē.
-
Mataupu 7
Ua teena Nifae i matu ma ua toe foi mai i Saraʼemila—Ua tatalo o ia i luga o le olo i lana faatoaga ma ona ia valaau atu lea i tagata ia salamo pe fano. E tusa o le 23–21 T.L.M.
-
Mataupu 8
Ua saili faamasino amioleaga e faaoso tagata ia tetee ia Nifae—O Aperaamo, Mose, Senosa, Senoka, Esaia, Isaia, Ieremia, Liae, ma Nifae, na molimau uma ia Keriso—Ua tau atu e Nifae, e ala i musumusuga, le fasiotiga o le faamasino sili. E tusa o le 23–21 T.L.M.
-
Mataupu 9
Ua maua e avefeau le faamasino sili ua maliu i le nofoa-faamasino—Ua falepuipuiina i latou ma toe tatala i se taimi mulimuli ane—Ua tau mai e Nifae, e ala i musumusuga, o Seanetuma o le fasioti tagata lena—Ua talia Nifae e ni isi o se perofeta. E tusa o le 23–21 T.L.M.
-
Mataupu 10
Ua tuu mai e le Alii ia Nifae le mana faamau—Ua tuu mai ia te ia le mana e fusia ma tatala ai mea i le lalolagi ma le lagi—Ua ia poloai atu i tagata ia salamo pe fano—Ua aveina atu o ia e le Agaga mai lea motu o tagata i lea motu o tagata. E tusa o le 21–20 T.L.M.
-
Mataupu 11
Ua faatauanauina e Nifae le Alii ia suia la latou taua i se oge—E toatele tagata ua fano—Ua latou salamo, ma ua aioi atu Nifae i le Alii mo le timu—Ua maua e Nifae ma Liae faaaliga e tele—Ua faamausali e le au faomea a Katianetona i latou lava i le laueleele. E tusa o le 20–6 T.L.M.
-
Mataupu 12
O tagata e le maumaututu ma valelea ma televavave e fai le leaga—E aoai e le Alii ona tagata—Ua faatusatusa le noa o tagata ma le mana o le Atua—O le a maua e tagata i le aso faamasino le ola tumau-faavavau po o le malaia tumau-faavavau. E tusa o le 6 T.L.M.
-
O le valoaga a Samuelu, le sa Lamanā, ia sa Nifaē.
-
Mataupu 13
Ua valoia e Samuelu le sa Lamanā le faaumatiaga o sa Nifaē vagana ai ua latou salamo—Ua fetuuina i latou ma a latou oa—Ua latou teena perofeta ma fetogi i latou, ua siomia i latou e temoni, ma ua latou saili le fiafia i le fai o le amioletonu. E tusa o le 6 T.L.M.
-
Mataupu 14
Ua valoia e Samuelu se malamalama i le po ma se fetu fou i le fanau mai o Keriso—E togiola e Keriso tagata mai le oti faaletino ma le oti faaleagaga—O faailoga o lona maliu e aofia ai aso e tolu o le pogisa, le mavaevae o papa, ma vesiga o le natura. E tusa o le 6 T.L.M.
-
Mataupu 15
Ua aoai e le Alii sa Nifaē ona o lona alofa ia te i latou—O tagata sa Lamanā ua talitonu ua tutumau ma mausali i le faatuatuaga—O le a alofa mutimutivale le Alii ia sa Lamanā i aso e gata ai. E tusa o le 6 T.L.M.
-
Mataupu 16
-
Ua papatiso e Nifae tagata sa Nifaē na talitonu ia Samuelu—Ua le mafai ona fasiotia o Samuelu i ufanafana ma maa a sa Nifaē le salamo—O ni isi ua faamaaa o latou loto, ao isi ua vaai i agelu—Ua fai mai e ua le talitonu e le o se mea tonu ai i le mafaufau le talitonu ia Keriso ma lona afio mai i Ierusalema. E tusa o le 6–1 T.L.M.


text:
O loo e auai i le Open Iloiloga o sina e si: Social Suesuega i le Vaitau Faatekinolosi. I le taimi o Open Review e mafai ona e faitauina le tusi ma fesoasoani e sili atu. E mafai ona e ofo atu ni fautuaga e ala i le faamatalaga o le faaaogaina e faia hypothes.is , o se faiga annotation tatala puna. Gata i lea, o le a le website aoina mai sou finagalo faaalia atoatoa e sailia le readership ma lafoaia fua faatatau o vaega taitasi o le tusi.
Tatala Review le a tutupu ao talaʻi o lenei tusi, Princeton Iunivesite Press, o loo taitaia iloiloga tupulaga. O le manatu faaalia mai Open Review ma iloiloga tupulaga o le a faaaoga e fatu ai se tusitusiga toe iloiloina. O le vaitaimi Open Review le a muta pe a tuuina atu le tusitusiga mulimuli i Princeton Iunivesite Press, lea atonu o le a ia Novema 2016.
o Review Tatala e le gata i taofi mai typos. Nai lo lena, ua mamanuina Open Review e aoina ituaiga uma o ni manatu faaalia, ma ou te aemaise faafeiloai atu o so o se manatu faaalia e uiga i le aano o le tusi. E i ai vaega e te maua aemaise le mautonu? O latou manatu e te maua aemaise taua? Pe o ou faia o talosaga e te manatu e manaomia ona faaleleia? E i ai vaega o le tusi e te manatu e tatau ona aveesea? Afai e masalosalo, ou te manatu e tatau ona e mulimuli i se tasi o mataupu faavae autu i Wikipedia: Ia lototele .
Ioe, o tagata lautele faamatalaga o le uma. E mafai ona e vaai ia i latou i le itu taumatau o le itulau taitasi po o mafai ona outou faitauina i latou i ituaiga vaitafe .
E maua e faitau le tusitusiga ma le fesoasoani e sili atu.
O le a faamanuiaina faagasologa Review Open uma tusitala ma tagata talaʻi, e tusa lava pe latou te le fiafia i le faateleina o le avanoa i le malamalama. O le a taitai atu ai le faagasologa lelei o tusitusiga maualuga e ala i le manatu faaalia manino ma atoatoa. E lē gata, o le faagasologa Review Tatala le a maua ai faamatalaga taua e mafai ona faaaoga i le taimi o le maketiina o le tusi.
O le a tatou faia se pou tesi atoa e uiga i lena i le lumanai. Mo le taimi nei, e mafai ona e faitau atili i tatou code .
Ou te mautinoa o le a latou maua. O nisi nei o teisi tutusa galuega na ou faalogo e uiga i:
Afai o loo i ai isi e fesootai i galuega na ou misia, faamolemole ia tatou iloa ma o le a tatou faaopoopo sootaga. O lo tatou tuatusi imeli o info@bitbybitbook.com .
Faamolemole faitau tatou faalauaiteleina ma le maliega o faiga faavae .
O le AAUP lomia faasalalau talu ai nei se lipoti i le sili ona lelei faiga mo le toe iloiloga tupulaga .
Mautinoa. Siaki le fuaiupu code o lenei website mo atili e uiga i le auala tatou te faia ai.
Auina mai se imeli e info@bitbybitbook.com .